Vučić: Zbog ukrajinske krize i Srbija u problemu, poruka za ambasadora\nVesti Autor:FoNet22. feb. 202215:54 > 16:44187 komentara\nIzvor: REUTERS/Zorana Jevtic./File Photo\nPredsednik Srbije Aleksandar Vučić izjavio je u Monaku da je sa princom Albertom razgovarao o pozicijama Monaka i Srbije po pitanju krize u Ukrajini i ponovio da je politika Srbije vojna neutralnost i da je to trajno uverenje države i da se Srbija striktno drži međunarodnih pravnih normi.\nVučić: Već su počeli pritisci na Srbiju da uvede sankcije Rusiji\n21. feb. 2022 316\nUŽIVO: Rusija odobrila upotrebu vojske van zemlje, SAD i EU uzvratili sankcijama\n„Naša politika nije neutralna, mi smo na evropskom putu, ali sarađujemo i sa Rusijom i Kinom i nećemo da odustajemo od tradicionalnih prijateljstava. Ne mislim da treba da budemo potrčko bilo kojoj od strana“, rekao je Vučić.\nOn je istakao da su i Ukrajina i Rusija uvek podržavale integritet Srbije, kao i da je Srbija uvek podržavala integritet Ukrajine i da se to nije promenilo, a da je ukrajinski ambasador Oleksandr Aleksandrovič tražio da Srbija jasno osudi agresiju Rusije.\nVučić je na to poručio da je Srbija mala zemlja i da ne želi da sebi ukine mogućnost da prekine prijateljstvo sa nekima, jer Srbija ne odlučuje o Ukrajini, te rekao da tako on može da pozove ambasadora Ukrajine da pozove svog predsednika da jasno osudi strašnu agresiju koju su na Srbiju izvršile sile poput SAD i Velike Britanije.\nKako je dodao, svima su danas puna usta međunarodnog prava, a da kada se pomene Kosovo, onda se kaže "puj-pike ne važi", kao i da je došlo do potpunog razaranja međunarodnog javnog prava i da će se malima otimati sve što može i da trenutno važe politika i pravo jačeg.\n"Mi kao mali treba ispod kamena da se prikrijemo, da svi znaju da su naši principi jedini stvarni principi, ali da sačuvamo našu zemlju i naš narod od stradanja", rekao je Vučić.\nOn je istakao da je zbog ukrajinske krize i Srbija u problemu.\nKomentarišući navode da će neke zemlje gas plaćati 2.000 dolara, Vučić je rekao da je to za Srbiju neizdrživo i da ne zna ko to u Evropi može da plati, a na pitanje ima li alternative, Vučić je rekao da uvek ima alternativa, ali i da ima problema, da Iran ima mnogo toga što je potrebno Srbiji, ali da treba organizovati kako da to stigne do Srbije.\nVučić je novinarima rekao da je s princom Albertom razgovarao o turizmu i uvođenju linije Beograd - Nica, što će omogućiti veću razmenu turista, kao i o saradnji u brojnim međunarodnim institucijama, jer je Monako osnivač alijanse za multilateralizam.\nVučić je izrazio nadu da će doći do povećanja trgovinske razmene Srbije i Monaka. On je rekao da se to odnosi na plasman domaćeg nameštaja iz privatnih pogona kao i poljoprivrednih proizvoda. Napomenuo je da je robna razmena između dva zemlje veoma mala, iako je, kako je dodao, i ta mala razmena uvećena nekoliko puta.\n"Gledaćemo da možemo u narednom periodu da je značajnije uvećamo, nešto prodajom iz oblasti privatnog nameštaja, nešto iz poljoprivrednih proizvoda i ta razmena u narednim godinama može da bude veća", rekao je on.\nNaglasio je značaj razgovora o saradnji Monaka i Srbije u međunarodnim insititucijama, te ukazao da je Monako osnivač Alijanse za multilateralizam.\n"Važno je imati prijatelje kao što je knez Albert II", rekao je on.\nEkstremisti Islamske države pod okriljem peščane oluje ubili 12 civila u Iraku


STRUČNA DEBATA O FTALATIMA U POTROŠAČKIM PROIZVODIMA - ALHem\nSTRUČNA DEBATA O FTALATIMA U POTROŠAČKIM PROIZVODIMA\nHome » Događaji » STRUČNA DEBATA O FTALATIMA U POTROŠAČKIM PROIZVODIMA\n15 децембра, 2020 Događaji Нема коментара\nALHem je zajedno sa češkom organizacijom Arnika organizovalo stručnu debatu „Ftalati u proizvodima na tržištu Republike Srbije“ 10. decembra 2020. od 11-13h online putem zoom platforme.\nCilj debate je bio da pokrene stručna diskusija o važnosti ubrzanog donošenja zabrane /ograničenje četiri ftalata bis(2-etilheksil) ftalat (DEHP), dibutil ftalat (DBP), benzil butil ftalat (BBP) i diizobutil ftalat (DIBP) u koncentracijama iznad 0,1% u potrošačkim proizvodima, čije je stavljanje u promet na tržište EU zabranjeno od 8.07.2020. Uredbom EU 2018/2005.\nNa stručnoj debati su učestvovali predstavnici nadležnih državnih organa za oblast upravljanja hemikalijama, kao i zaštite potrošača, zatim predstavnici Privredne komore Srbije, Instituta za javno zdravlje Batut, kao i predstavnici akademskog i civilnog sektora u Srbiji.\nNa početku skupa, učesnike je pozdravila gospođa Gorana Babić iz Ambasade Republike Češke u Beogradu, predstavljajući projekte koji su finansijski podržani u Srbiji u okviru Programa za promociju Tranzicije Ministarstva spoljnih poslova Republike Češke.\nALHem je predstavio najnoviji izveštaj laboratorijskog ispitivanja proizvoda za svakodnevnu upotrebu na prisustvo ovih ftalata pod nazivom “Meka plastika, Gruba istina”. Ove supstance su pronađene u skoro jednoj trećini testiranih proizvoda sa domaćeg tržišta (10 od 36 proizvoda), kaošto su školska torba, ranac za devojčice, kabanica, dečije papuče, neseseri od PVC plastike, veštačka koža, PVC cirada, PVC tapete i patosnice za auto. Ovi proizvodi su kupljeni u poznatim prodavnicama većinom domaćih i evropskih proizvođača. U nekim proizvodima koncentracije ftalata dostižu i 18% od ukupne mase proizvoda.\n„Zabrinjavajuće je da su ftalati pronađeni u proizvodima većinom namenjenim deci i mladima.Pored toga, četiri analizirana ftalata su detektovana u repromaterijalu kao što su PVC materijali i veštačka koža. Pri ovakvom korišćenju izloženost potrošača može biti značajna“, objašnjava Valentina Mart glavni autor ALHemovog izveštaja „MEKANA plastika, GRUBA istina!“.\nGlavni cilj ovog istraživanja je bio da se napravi skrining proizvoda na domaćem tržištu u cilju ubrzanog donošenja zabrane za ftalate u Srbiji, kao i drugih supstanci u proizvodima koje su već zabranjene u EU radi bolje zaštite potrošača. „Na zahtev, proizvođači i trgovci su u obavezi da informišu potrošača ako njihov proizvod sadrži supstance koje izazivaju zabrinutost – što uključuje i ftalate. Ovo pravo potrošača ustanovljeno je evropskim propisom REACH, kao i Zakonom o hemikalijama Republike Srbije. Ukazivanjem na postojanje štetnih ftalata u svakodnevnim proizvodima a samim tim i pritiskom potrošača da saznaju ovu informaciju, kompanije će se motivisati da ove hemikalije zamene bezbednijim alternativama“ ističe Karolina Brabcova, iz češke organizacije Arnike.\nNačelnica Odeljenja za hemikalije u Ministarstvu zaštite životne sredine, Sonja Roglić je obavestila učesnike skupa da je u skladu sa normativnim Planom rada Vlade usklađivanje bilo planirano za 2020, ali je zbog epidemioške situacije odloženo za 2021. godinu, jer konsultacije sa privrednim subjektima nisu završene. Takođe je istakla da “Usklađivanje sa predmetnom uredbom biće realizovano najkasnije u četvrtom kvartralu 2021. Kada će odredbe stupiti na snagu, znaćemo nakon završenih konsultacija sa privredom. Predlog nadležnog organa je 2 godine od datuma objavljivanja u Službenom glasniku RS, ali konačna odluka biće doneta kada se razmotre predlozi privrede. Ove aktivnosti su započete u saradnji sa Privrednom komorom Srbije”.\nS obzirom da se radi o veoma važnoj zabrani za smanjanje rizika po zdravlje građana Srbije, ALHem je zajedno sa šest drugih organizacija civilnog društva u Srbiji nedavno predao inicijativu Ministarstvu za zaštitu životne sredine za ubrzano usklađivanje domaćeg propisa sa Uredbom EU 2018/2005.\nDogađaj se sprovodi u okviru projekta Uključivanje civilnog društva u planiranje politike bezbednog upravljanja hemikalijama i proverom primene „Pravo da znaš“ u Srbiji zajedno sa organizacijom Arnika iz Republike Češke uz finansijsku podršku Programa za promociju tranzicije Ministarstva spoljnih poslova Republike Češke.


Beta 20. januara 2021. 19:55\nPremijer Izraela Benjamin Netanjahu pozvao je danas novog predsednika SAD Džozefa Bajdena da „ojačaju savezništvo“ kako bi se suočili sa „zajedničkim izazovima“, kao što je pretnja Irana.\n„Radujem se saradnji sa vama da osnažimo savezništvo SAD-Izrael, da nastavimo da širimo mir izmedju Izraela i arapskog sveta i suočimo se sa zajedničkim izazovima, pre svega pretnjom koju predstavlja Iran“, poručio je Netanjahu u video-snimku čestitajući Bajdenu.\nNetanjahu koji je ranije često ponavljao da je Bajdenov prethodnik Donald Tramp bio „najbolji prijatelj“ Izraela ikada u Beloj kući, danas je tvrdio da „toplo prijateljstvo“ s demokratom Džoom Bajdenom traje nekoliko decenija.\nTokom Trampovog mandata Vašington se povukao iz medjunarodnog nuklearnog sporazuma s Iranom, najvećim neprijateljem Izraela i nametnuo nove sankcije Teheranu u sklopu takozvane „kampanje maksimalnog pritiska“ na Islamsku Republiku. Izrael je pozdravio te poteze SAD i pozvao Evropu da sledi njihov primer.\nMedjutim, budući državni sekretar SAD Antoni Blinken je potvrdio u utorak da je Bajdenova vlada spremna da se vrati sporazumu s Iranom pod uslovom da Teheran ponovo poštuje svoje obaveze.\nDrugi prioritet za Izrael je normalizacije odnosa sa arapskim zemljama pošto se tokom poslednjih meseci Trampovog mandata, zahvaljujući posredovanju njegove administracije, dogovorio da normalizuje odnose sa Ujedinjenim Arapskim Emiratima, Bahreinom, Sudanom i Marokom.\nIran: Izlazak iz zatvora i nove optužbe protiv…


Mađarska optužila Ukrajinu da želi da se meša u predstojeće izbore\nMinistar spoljnih poslova Mađarske Peter Sijarto optužio je vlasti Ukrajine da pokušavaju da se mešaju u izbore u Mađarskoj koji će biti održani u nedelju, 3. aprila.\nU video obraćanju na društvenim mrežama Sijarto je naveo da postoji "stalna koordinacija između mađarske levice i predstavnika ukrajinske vlade" i da Ukrajina pokušava da utiče na izbore u korist koalicije opozicionih partija.\nČak i u 'Fideszovom selu' mještani nespokojni uoči ključnih izbora\nDodao je i da je ministar spoljnih poslova Ukrajine Dimitri Kuleba kontaktirao ukrajinskog ambasadora u Budimpešti kako bi razgovarao o tome "kako bi Ukrajina mogla da utiče na izbore u Mađarskoj", na kojima se trenutni premijer Viktor Orban bori za četvrti uzastopni mandat.\nKuleba je odbacio te navode rekavši ukrajinskim medijima da se Ukrajina nikada nije mešala u unutrašnja pitanja Mađarske, posebno ne pred izbore.\nKačinjski nezadovoljan Orbanovim stavom o Rusiji\nMađarska je, za razliku od većine saveznika u Evropskoj uniji odbila da snabdeva Ukrajinu oružjem ili da dozvoli njegovo prebacivanje preko njenih granica.\nVlada u Budmpešti se takođe aktivno protivila uvođenju sankcija na uvoz ruskih energenata, tvrdeći da bi to duboko oštetilo njenu ekonomiju.\nOva politika podstakla je predsednika Ukrajine Volodimira Zelenskog da 25. marta uputi direktan apel mađarskom premijeru Viktoru Orbanu, koji se smatra najbližim saveznikom Kremlja u Evropskoj uniji.\n"Želim da budem iskren, jednom zauvek. Morate sami da odlučite sa kim ste", rekao je Zelenski obraćajući se Orbanu tokom video razgovora sa liderima EU.\nTokom 12-ogodišnje vladavine, Orbanova vlada je uspostavila jake ekonomske i diplomatske veze sa Rusijom i produbila zavisnost Mađarske od ruskih fosilnih goriva.\nOrbanova desničarska partija Fides vodila je kampanju kao garant mira i bezbednosti Mađarske, dok rat besni u susednoj Ukrajini, lažno optužujući opozicione stranke da žele da uvuku Mađarsku u sukob.


Vujasinović: Olimpijakos veliki test, meč psihološki važan - SPORTSKI ŽURNAL\nVujasinović: Olimpijakos veliki test, meč psihološki važan\n08 novembar, 2021 0\nUtakmica između Novog Beograda i Olimpijakosa igra se u utorak od 19,45 časova na bazenu "11. april"\nDuel sa Olimpijakosom biće naš prvi test sa jednim od najboljih timova Evrope. Ovaj meč ništa ne odlučuje, ali biće veoma važan na psihološkom planu, izjavio je trener vaterpolista Novog Beograda Vladimir Vujasinović uoči duela protiv grčkog velikana u Ligi šampiona.\n"Manje više smo u istom položaju, jer ove sezone gajimo iste ambicije. Olimpijakos je napravio izuzetan tim. Vratili su mnogobrojne igrače koji su za tim iz Pireja nastupali u prošlosti. Takođe, doveli su i dva levoruka igrača među kojima je i naš proslavljeni reprezentativac Filip Filipović, kao i jednog od najboljih golmana sveta Marka Bijača", rekao je Vujasinović na konferenciji za medije.\n"Olimpijakos sigurno dolazi sa željom da se nadigrava i da nas pobedi, ali mi igramo na našem terenu i priželjkujem da tribine budu pune kao i mecu prvog kola protiv Radničkog i da zajedno sa našom publikom dođemo do trijumfa", naveo je Vujasinović.\n"Normalno je da imamo posebnu taktiku za njega, ali o tome nećemo da pričamo. Filipoviću moramo da posvetimo veliku pažnju, jer je njihov najbolji igrač, ali ne smemo da zanemarimo i ostale, jer Olimpijakos zaista ima kompletan tim", poručio je Vujasinović.\nNekadašnji prvotimac Olimpijakosa i grčki reprezentativac Angelos Vlahopulos od ove sezone igrač Novog Beograda odlično poznaje snagu tima iz Pireja.\n"Očekuje nas veoma teška utakmica, jer se sastaju dva najbolja tima Evrope. S obzirom da se radi o startu sezone, mislim da obe ekipe nisu još na 100 odsto svojih mogućnosti. Mislim da smo se dobro pripremili i da spremno dočekujemo ovaj meč", rekao je Vlahopulos i pozvao publiku da dođe u što većem broju i uživa u vrhunskoj vaterpolo predstavi.\nOn je dodao da se u Beogradu oseća kao kod kuće i izrazio je zadovoljstvo što je srpska vaterpolo liga veoma kvalitetna.\n"Kragujevački Radnički, Partizan, Zvezda su na visokom nivou. Mislim da je srpski šampionat ove godine možda i najbolji na svetu. Srbija sve to zaslužuje, shodno kvalitetu igrača i trenera koje poseduje kao i činjenice da je dvostruki uzastopni olimpijski šampion. Srpski vaterpolo zaslužuje takav status i ovako sjajnu organizaciju", zaključio je Vlahopulos.


Totalna stanica Sokkia iM 103 Geodetska oprema - Geo Masleša doo\n3 ″ Tačnost, brzo merenje udaljenosti od 0,9 s.\nKategorije: GEODETSKA OPREMA, Totalne stanice Oznake: automatski nivelir, gnss rover foif, laserski daljinomer, niveliri cene, optički nivelir Sokkia, servis totalne stanice, totalna stanica\nTotalna stanica Sokkia iM 103 – serija 100\niM-103 (inteligentna merna totalna stanica) ima sve funkcije koje su vam potrebne po odličnoj ceni. Može se nositi sa vašim najzahtevnijim potrebama na terenu i ostalih projekata. Ova totalna stanica serije 103 ima domet bez reflektora od 800 metara i do 5,000 metara koristeći jednu prizmu sa preciznošću od 2,0 mm + 2 ppm. Takođe je integrisan sa Bluetooth Class 1.5, RS-232C serijskim portom i USB 2.0 za trenutno povezivanje i prenos podataka na kontroler podataka.\nDobijate brzu, preciznu i moćnu EDM tehnologiju sa serijom 103, najbolju preciznost u klasi do 5.000 m sa prizmom i do 800 m u režimu bez reflektora, i trajanje baterije do 28 sati. iM-100 je spreman da bude vaš najteži radnik na terenu. Sa koaksijalnim crvenim laserom koji koristi EDM tehnologiju, Sokkia iM-100 je brži, precizniji i moćniji. Opremljen je laserskim viskom i kompenzacijom na dve ose koja obezbeđuje stabilna merenja čak i na zahtevnom terenu automatskim korekcijom horizontalnih i vertikalnih uglova. Ova totalna stanica bez reflektora dolazi sa jednim grafičkim ekranom za pregled merenja i 50.000 tačaka interne memorije za skladištenje velikih količina podataka na terenu. Takođe podržava SD fleš disk do 32 GB.\nTotalna stanica Sokkia iM 103 – osnovne karakteristike:\nGarancija za totalnu stanicu 2 godine ( Servis Geo Masleša obezbeđuje delove za instrument iM 103, popravka i servis totalne stanice u garantnom ili van garantnom roku ).\nKontaktirajte nas i proverite da li stanicu imamo na stanju ili se čeka do 30 dana i koja je cena totalne stanice iM103.


Brajović: Savjet RTV Crne Gore da radi slobodno, nezavisno i bez pritisaka - CdM\nBrajović: Savjet RTV Crne Gore da radi slobodno, nezavisno i bez pritisaka\nPredsjednik Skupštine Ivan Brajović otvorio je danas Konstitutivnu sjednicu novoizabranog Savjeta Radija i televizije Crne Gore, istakavši očekivanje da će novi sastav raditi odgovorno, profesionalno i da će doprinijeti da Javni servis još više bude u službi svih struktura društva, odnosno svih građana Crne Gore.\nImajući u vidu da su značajna sredstva opredijeljena za rad Javnog servisa, Brajović je naglasio da će Skupština Crne Gore i druge nadležne institucije, kao i građani pažljivo pratiti aktivnosti Savjeta.\nS obzirom da su se, kako je rekao, čule kritike i prije izbora članova Savjeta, Brajović je apelovao da svi zainteresovani budu dobronamjerni, i na taj način omoguće Savjetu da radi slobodno, nezavisno i bez pritisaka.\nPotom je predsjedavanje Konstitutivnom sjednicom Savjeta Radija i televizije Crne Gore preuzeo najstariji član Savjeta Ilija Despotović.\nPodsjećamo da je novi sastav Savjeta Radija i televizije Crne Gore izabran na sjednici Skupštine Crne Gore 20. juna 2019.\nTagsIvan Brajović konstitutivna sjednica Savjet RTV Crne Gore Skupština Crne Gore vijest3\nBulatović: Institucije da reaguju i da se budvanski cirkus više nikad ne ponovi


NEPROBOJNO NEBO NAD IRANOM: Teheran završio razvoj novog raketnog sistema, sličnog ruskom S-300! | Happy BSC portal\nIran je završio rad na pravljenju sopstvenog protivvazdušnog raketnog sistema „Bavar-373“, koji će predstaviti naredne nedelje.\nKako tvrdi zvanični Teheran — kompleks je sličan ruskom protivvazdušnom raketnom sistemu S-300. „Bavar-373“ može da pogodi ciljeve na visini od 27 kilometra, dok ima opseg od 200 kilometara.\nIran je dosta vremena i sredstava posvetio razvoju vojne industrije. On je uspeo da postigne ozbiljne uspehe u izradi balističkih raketa. Osim toga, 2015. godine iranska vojska je predstavila krstareću raketu „Meskat“, čiji opseg, prema postojećim podacima, iznosi oko 2000 kilometara.\nIran je 2015. godine dobio partiju ruskih protivvazdušnih raketnih sistema S-300.


AMD zabeležio Ginisov rekord za najbrži CPU\nSeptembar 22, 2011\nAMD, CPU, desktop\nAMD FX CPU zabeležen u Ginisovoj knjizi rekorda.\nAMD FX desktop procesor\nu ASBIS B2B e-Shopu\nAMD FX CPU zabeležen u Ginisovoj knjizi rekorda\nDugogodišnji favorit performansnih entuzijasta i overklokera širom sveta, AMD (NYSE: AMD) je saopštio da je postignut Ginisov rekord za najveću frekvenciju kompjuterskih procesora, overklokovanjem predstojećeg 8-core AMD FX desktop procesorsa.\n"Rekordna brzina procesora koji se nalazi u AMD FX CPU jasno pokazuje poboljšanje performansi za novu AMD 'Bulldozer' multi-core arhitekturu, koja će obezbediti x86 kompjuterske snage za ovaj CPU i buduće AMD APU (Accelerated Processing Units)," rekao je Chris Cloran, corporate vice president and general manager, Client Group u AMD. "Zajedno sa svetksim rekordom frekvencije, AMD FX procesori će omogućiti iskustvo bez premca zaljubljenicima u računare za uložen novac - ekstremni multi-display gejming, mega-tasking i kreiranje HD sadržaja."\nAMD FX CPU , spremni za lansiranje u četvrtom kvartalu 2011. godine, dostigli su vrhunsku brzinu od 8.429 GHz, nadmašujući prethodni rekord od 8.308 GHz. Rekord je postignut 31. avgusta 2011. godine u Ostinu, Teksas od strane "AMD FX tima," grupa koja je sastavljena od elitnih overkloking specijalista koji rade zajedno sa vrhunskim AMD tehnolozima, koji će takođe biti navedeni u Ginisovoj knjizi rekorda.\n"Pozdravljamo AMD-ov ulazak u Ginisovu knjigu rekorda® za postizanje najveće frekvencije procesora računara," rekao je Freddie Hoff, sudija za Ginisovu knjigu rekorda, koji će uručiti nagradu danas u okviru AMD Fusion Zone, tehnološko-izložbenog prostora u San Francisku, Kalifornija. "Čestitamo svima koji su uključeni u ovo rekordno dostignuće."\nRekord označava još jedan podvig u istoriji FX brenda, koji predstavlja neverovatno i nesputano kompjutersko iskustvo koje korisnici mogu videti i osetiti. Svi proizvodi FX brenda, uključujući i predstojeći AMD FX CPU će ponuditi potpuno otključan clock multiplier procesora za jednostavniji PC overkloking, i posedovaće eksluzivan AMD softver - AMD VISION Engine za fino podešavanje performansi sistema. Za FX procesore, AMD je uklonio sve prepreke da omogući potpuno "otključano" iskustvo, dajući overklokerima i PC entuzijastima potpunu mogućnost prilagođavanja i fleksibilnosti ."\nViše sličnih AMD vesti\nAMD prijavio prihod za drugi kvartal 2011\nAMD beleži rast od 15 procenata za šest meseci na listi TOP 500 super računara\nAMD otvara put sledećoj generaciji dekstop računara sa čipsetom serije 9


Goluža: Odlučiće nijanse i inspiracija nekog pojedinca\nSelektor rukometaša Hrvatske Slavko Goluža kazao je da će polufinalni duel na Evropskom prvenstvu između njegovog tima i Srbije odlučiti inspiracija pojedinca.\nGoluža je istakao da očekuje "tvrdu utakmicu", a ulogu favorita prepustio je Srbiji jer "igra pred svojim navijačima u prepunoj Beogradskoj areni".\n"Očekujem tvrdu utakmicu, biće teško svih 60 minuta, a odlučiće nijanse. Favorit će biti Srbija, uglavnom zbog domaće publike, videćemo kako ćemo se suprotstaviti. Ne opterećuju me priče o incidentima, ni o tome da li je smanjen kapacitet dvorane, ja očekujem punu Arenu", dodao je on.\nNa pitanje da uporedi zagrebačku i beogradsku Arenu, Goluža je rekao da je "dvorana kao i svaka druga - velika".\nSelektor Hrvatske je od srpskih rukometaša istakao Dalibora Čuturu za koga je rekao da je "čudo".\n"Čutura je čudo, pratim ga duže vreme i čudi me što ga pre nije bilo u reprezentaciji", istakao je Goluža.\nOn je napomenuo da se hrvatski tim u Srbiji do sada nijednom nije osetio ugroženim i da je "sve bilo u redu".\n"Zbog 20 huligana koji žele loše ljudima, državi i sportu ne menjam mišljenje o svemu do sada. To je za svaku osudu i njima treba stati na kraj", rekao je Goluža.\nOn je dodao da "sve može podneti", ali ako neko ugrožava život to ne može da se opravda.\nMeč između Srbije i Hrvatske igra se u petak u 20.15 u Beogradskoj areni.


Danijel Rokvić biografija – Poznati.info\nDanijel Rokvić biografija\nDanijel Rokvić je poznati srpski biznismen koji se u poslu dokazao kao veliki IT stručnjak. U središte pozornosti došao je najavom venčanja sa poznatom pevačicom Dijanom Janković. Ubrzo posle lepog venčanja koje su imali Nikolina Pišek i Vidoje Ristović, usledila je vest kako će se u Monte Karlu održati još jedno veliko venčanje.\nTako su se Danijel Rokvić i Dijana Janković zavetovali na večnu ljubav u mestu gde su oduvek šetale neke od najvećih zvezda.\nDijana Jaković je slavna pevačica koja je u rodu sa poznatom teniserkom Jelenom Janković. Rođena je 22. jula 1988. godine i od malih je nogu maštala da postane popularna pevačica. Koliko je srećna na poslu jer iza sebe ima već mnogo hitova, Dijana je pokazala da joj je isto i u privatnom životu.\nDanijel Rokvić je već mnogo puta dokazao koliko voli svoju ženu, pa je tako veliki biznismen iznajmio ceo klub samo za Dijanu kako bi mogli da uživaju i da se skroz opuste. Osim što je iznajmio celi klub, Danijel je Dijani poklonio vredan nakit.\nDanijel je poznat kao biznismen koji u svom vlasništvu ima nekoliko kompanija, a među njima su i TV mreže koje se bave internetom.


Predsednik FIFA: Svi smo se zaljubili u Rusiju - Sputnjik Srbija\n22:19 01 Oktobar 2020\n16:30 06.07.2018 (osveženo 16:32 06.07.2018) Preuzmite kraći link\nOn je rekao da se to događa bez obzira na stereotipe. Kada čovek susreće žitelje i navijače i posmatra lepotu Moskve i praznik fudbala koji se ne mogu opisati, ne može da se ne zaljubi u Rusiju.\n„Svi smo mi ovde doputovali, proveli neko vreme i videli zemlju koja radi veoma mnogo“, kazao je Infantino na sastanku s predsednikom Rusije Vladimirom Putinom i legendama svetskog fudbala u Kremlju.\nPutin je naveo da desetine hiljada navijača koji su doputovali u Rusiju pomažu da se u zemlji stvori praznična atmosfera.\n„I, naravno, oni sami svojim očima vide kako ih srdačno ovde primaju, kako im se raduju žitelji naše zemlje — i ljubitelji sporta, čak i oni kojima nije blizak fudbal — raduju se što je toliko ljudi doputovalo u Rusiju s dobrim namerama“, dodao je ruski predsednik.\nPutin je takođe rekao da veruje da će ogromna većina onih koji su posetili Rusiju tokom Mundijala poneti sa sobom dobre uspomene i da će poželeti da je obiđu ponovo.\nposetioci, gosti, navijači, Svetsko prvenstvo u fudbalu 2018, FIFA, Đani Infantino, Vladimir Putin


Gasprombanka - WebTribune\nTag Archives: Gasprombanka\n10. маја 2022.\tU FOKUSU 0\nNemačka kompanija VNG, koja se bavi uvozom gasa, ubuduće će prosleđivati evre za ruski gas Gasprombanci, koji će biti konvertovani u rublje. Kako je saopšteno iz kompanije, ne očekuju probleme u pretvaranju u rublje. Time, kako prenosi Rojters, uspunjen je najvažniji zahtev Moskve u okviru novog načina plaćanja za gas. …\nANALITIČAR: Evropa će morati da poveća isporuke gasa iz Rusije – Većina zemalja će pristati na kupovinu u rubljama\n28. априла 2022.\tU FOKUSU 0\nKoličina gasa koju Rusija isporučuje Evropi direktno zavisi od cenovne situacije u prethodnom mesecu. To objašnjava rast isporuka u februaru-martu i smanjenje u aprilu , rekao je Sergej Kaufman, analitičar FG Finam. Važna je i spremnost evropskih zemalja da pređu na novi sistem plaćanja gasa u rubljama. Naše vesti bez …\nUTVRĐENJA PADAJU: Italija popušta i otvara račun u rubljama kod Gasprombanke\nItalijanska naftna i gasna grupa Eni sprema se da otvori račune u rubljama kod Gasprombanke za plaćanje ruskog gasa, prenosi Blumberg pozivajući se na izvore. Italijanski energetski gigant Eni sprema se da otvori račune u rubljama kod Gasprombanke , omogućavajući joj da potencijalno ispuni ruske zahteve da se gas plaća …\nUDARNO – Rusija odbila da isporuči gas Britaniji: Želite da budete lideri – TO VAM JE CENA\n2. априла 2022.\tSPEKTAR 0\nDmitrij Peskov objasnio je nemogućnost da britanski Šel kupuje gas od Ruske Federacije zbog antiruske politike Londona. „London želi da bude lider svega što je antirusko. Čak želi da bude ispred Vašingtona! To je cena!“ – citira reči predstavnika Kremlja TASS . Tako je Peskov prokomentarisao činjenicu da je Velika …


Slovenačka vlada bez rekonstrukcije\nTanjug 20. januara 2020. 15:10\nLJUBLJANA – Opcija rekonstrukcije slovenačke vlade o kojoj se pričalo pošto je ministar odbrane Karl Erjavec najavio ostavku, odbačena je danas posle sastanka nove liderke Demokratske stranke penzionera Aleksandre Pivec i premijera Marjana Šareca.\nErjavec je najavio da će se povući s te funkcije pošto je pretrpeo poraz na izborima za predsednika Demokratske stranke penzionera (DeSUS) koju je vodio 16 godina.\nU pisanom saopštenju nakon sastanka, kabinet Šareca objavio je da su premijer i Pivec imali sveobuhvatan razgovor i da su se saglasili da će nastaviti „konstruktivnu i proaktivnu saradnju u vladi“, prenosi STA.\nNajavljeno je i da će Šarec razgovarati sa Erjavecom o njegovoj nameri da ode iz vlade, a nakon čega će doneti odgovarajuću odluku.\nPivec je posle sastanka novinarima rekla da je dogovoreno da premijer razgovara sa Erjavecom najpre o tajmingu ostavke nakon čega će uslediti traganje za njegovom zamenom. Nije mogla da kaže da li će potencijalni kandidat doći iz njene partije ili iz ministarstva.\nOna je rekla da DeSUS nastavlja da bude stabilan partner u manjinskoj koalicionoj vladi.


24sata.info - Soroseva zaklada povlači se iz Mađarske i odlazi u Berlin\nSoroseva zaklada povlači se iz Mađarske i odlazi u Berlin\nAutor T. C. 15. 05. 2018. • 10:55\nFondacija za otvoreno društvo američkog milijardera Georgea Sorosa zatvorit će kancelariju u Budimpešti i otvorit će je u Berlinu, saopćila je danas ta kancelarija.\nGeorge Soros / 24sata.info\n- Odluka o preseljenju van Budimpešte donesena je jer se mađarska vlada sprema da uspostavi dodatne restrikcije nevladinim organizacijama kroz paket zakona označen kao 'Stop Sorosu' - navedeno je u saopćenju.\nOčekuje se da taj zakon bude među prvima koje će parlament odobriti nakon formiranja nove vlade. Mađarski premijer Viktor Orban se već duže vrijeme borio za to da iz zemlje protjera Soroseve organizacije.\nOrban je optužio Sorosa za zlonamjernu politiku i najavio akciju protiv nevladinih organizacija usvajanjem prijedloga zakona koji je dobio ime "Stop Sorosu".\n- Vlada Mađarske je oklevetala i pogrešno predstavila naš rad i izvršila represiju nad građanskim društvom radi političke koristi, primjenjujući taktiku bez presedana u historiji EU - rekao je u saopćenju Patrik Gašpar, predsjednik Fondacije za otvoreno društvo.\nIz Orbanovog kabineta jučer je rečeno da će prijedlog zakona o nevladinim organizacijama biti pooštren poslije izborne pobjede vladajuće stranke prošlog mjeseca.\nFondacija za otvoreno društvo će nastaviti da podržava rad građanskih grupa u Mađarskoj u vezi s pitanjima poput ljudskih prava, umjetnosti i kulture, medijskih sloboda, transparentnosti, obrazovanja i zdravstvene zaštite.\nU saopćenju se dodaje da će organizacija "koristiti sva pravna sredstva za odbranu fundamentalnih prava koja su ugrožena" pomenutim prijedlogom zakona.\nTim rješenjem predviđeno je da ministar unutrašnjih poslova dobije ovlaštenje da zabrani bilo koju nevladinu organizaciju aktivnu u sferi imigracije, za koju procjeni da predstavlja "nacionalni sigurnosni rizik".\nTakođer bi bio uveden porez od 25 posto na donacije nevladinim organizacijama koje podržavaju migracije.


Povoljnosti sa Odlukom o utvrđivanju doprinosa za uređivanje građevinskog zemljište – RTV Panonija\nHomeVestiPovoljnosti sa Odlukom o utvrđivanju doprinosa za uređivanje građevinskog zemljište\n– Ova Odluka o izmenama i dopuni Odluke o utvrđivanju doprinosa za uređivanje građevinskog zemljišta zavređuje veliku pažnju jer obezbeđuje dodatne pogodnosti za veliki broj naših sugrađana koji su započeli legalizaciju za objekte izgrađene bez dozvole po starom zakonu, uz mogućnost otplate duga na 240 rata. Ugovori o legalizaciji po starom zakonu predvideli su obračun kamata takozvanom komfornom metodom, što je dovelo do toga da im se dug i posle 10 godina otplaćivanja znatno uvećao. Tokom marta ove godine formirali smo radnu grupu koju su činili tri predstavnika Gradske uprave za građevinsko zemljište i investicije i dva predstavnika Udruženja „Prosperitet“, analizirali smo kompletno stanje i predložili rešenje za nastalu situaciju. Trenutno imamo 1528 aktivnih ugovora koji imaju obavezu da na određen broj rata plate dug našoj Upravi, a od tog ukupnog broja čak 780 ugovora ili ne plaća, ili delimično plaća svoje obaveze. Nakon svih analiza doneli smo odluku kojom je propisano da investitori koji su ugovorili plaćanje naknade za uređivanje građevinskog zemljišta, u ratama, a nisu izmirili svoje ugovorene obaveze, imaju pravo da podnesu zahtev da iznos preostalog duga na rate, plate na sledeći način. Dospeli dug do dana potpisivanja aneksa ugovora platiće sa umanjenjem od 30%, a dug od datuma potpisivanja aneksa ugovora do krajnjeg roka za izmirenje ukupne obaveze iz osnovnog ugovora, sa umanjenjem od 60%. Ovo pravo građani mogu da iskoriste do 31. decembra 2019. godine – rekao je Dejan Mandić i dodao da zainteresovani investitori zahtev za isplatu duga u celosti mogu preuzeti u prostorijama Uprave za građevinsko zemljište i investicije, u Ulici Stevana Branovačkog br. 3, ili sa web site- a www.ugzins.rs.\n– Ovo je dokaz da bez ikakve politizacije, civilni sektor i lokalna samouprava mogu dobro da sarađuju, i želim da se zahvalim gradonačelniku Vučeviću, načelniku Mandiću i njihovim saradnicima sa kojima smo dve godine radili na rešavanju ovog problema i koji su imali sluha za Novosađane na bazi naših inicijativa. Usvajanjem ove Odluke imamo obostranu korist. Umanjenjem duga na dobitku će biti i građani i grad Novi Sad, koji bi ostvario veliki prihod u kraćem vremenskom intervalu, a desetogodišnja agonija građana biće prekinuta. Svi oni koji žele da se izvuku iz dužničkog ropstva i potpišu aneks ugovora da će izmiriti svoje obaveze u celosti do 31. decembra 2019. godine imaće benefite, odnosno dospeli dug (dug koji nije izmiren na dan kada se potpisuje Ugovor) će im se umanjiti za 30%, a nedospeli dug (koji podrazumeva koliko će investitor biti dužan od današnjeg dana do roka isplate) za 60% – naglasio je Radomir Ćirilović.


Centar za istraživačko novinarstvo 22.11.2018.\nNagrada za najbolju mladu novinarku u 2018. godini pripala je Dini Đorđević, novinarki Centra za istraživačko novinarstvo Srbije, saopšteno je na ceremoniji dodele 22. novembra 2018. u Novom Sadu.\nSvojim celokupnim radom protekle godine, Dina Đorđević se istakla među brojnim kandidatima za Godišnju nagradu “Marina Kovačev”, koju dodeljuje Novosadska novinarska škola (NNŠ).\n“U priloženim tekstovima Dina se bavila izuzetno važnom temom izgradnje minihidroelektrana, pokazujući, dokazujući i objašnjavajući kako mala grupa ljudi bliska vlasti profitira od tog posla, nauštrb lokalnog stanovništva, važećih propisa i životne sredine. Osim ovoga, Dina je pisala i o netransparentnom i nezakonitom finansiranju novinske agencije Tanjug, a kako se ova nagrada dodeljuje ne samo za pojedinačan tekst, već za celokupan novinarski angažman, njeni tekstovi o zahtevnim i kompleksnim temama iz sfere medija, pravosuđa, energetike i privatizacija, koje su i za starije i iskusnije kolege pravi izazov, dovoljan su dokaz da njen rad zaslužuje i opravdava ovo priznanje”, rekla je Jovana Zdjelarević, predsednica žirija.\nNovinarka KRIK-a Milica Vojnović i novinar VOICE-a Mladen Savatović dobili su pohvalu za izuzetan doprinos kvalitetnom novinarstvu u Srbiji.\nOd 2001. godine, nagrada se dodeljivala novinarima iz Novog Sada koji se istaknu u oblasti informativnog, analitičkog ili istraživačkog novinаrstva. Od ove godine nagrada nosi ime Marine Kovačev, istaknute mlade novinarke i aktivistkinje i dodeljuje se novinarima sa teritorije cele države.\nMeđu prethodnim dobitnicima su redakcija mesečnika Žurnalist, slobodna novinarka Radmila Leovac, novinarka TV serijala “Zelena patrola na delu” Milica Alavanja, novinar Dejan Stojičić sa Radija 021 i drugi.\nNagrada se dodeljuje novinarkama i novinarima do 30 godina starosti koji su profesionalno zaposleni, dopisnici, honorarni saradnici, frilenseri ili volonteri u domaćim i stranim štampanim, elektronskim i onlajn medijima koji imaju redakcije u Republici Srbiji, bez obzira na jezik na kojem se sadržaj medija objavljuje.\nŽiri koji je odlučivao o dobitniku činili su Miodrag Sovilj (N1), Predrag Blagojević (Južne vesti), Jovana Zdjelarević (bivša dobitnica), Svetlana Bošković (iz Fondacije Marina Kovačev) i dr prof. Dubravka Valić-Nedeljković (NNŠ).\nSvečana dodela Nagrade obeležila je i početak velike regionalne konferencije o medijskoj pismenosti „Media for citizens – citizens for media“ koju NNŠ organizuje u petak, 23. novembra.


Vesti online / Vesti / Ex YU / Bivšem ministru RS jednomesečni pritvor zbog otmice Koljančića\nSaudu Filipoviću, bivšem ministru pravde Republike Srpske (RS), koji je osumnjičen za zloupotrebu službenog položaja ili ovlašćenja, i Izetu Šahinoviću, koji se sumnjiči za krivično delo organizovanog kriminala u vezi sa krivičnim delom otmice, određen je jednoesečni pritvor, izjavila je sudija za prethodni postupak Okružnog suda u Banjaluci Vesna Stanković-Ćosović.\nOsim Filipovića i Šahinovića, u okviru ove istrage uhapšeni su i Žarko Milanović iz Banjaluke, Boriša Delević iz Novog Sada i Dalibor Džombić iz Banjaluke, kome je juče određen jednomesečni pritvor\nOna je precizirala je osumnjičenima pritvor određen zbog svih pritvorskih razloga. Filipović, koji je bio ministar pravde u Vladi Dragana Mikerevića, i Šahinović lišeni su slobode u petak u okviru istrage u vezi sa otmicom banjalučkog biznismena Stanislava Koljančića.\nSrna saznaje da je Šahinović, nosilac "zlatnog ljiljana", bivši pripadnik 505. bužimske brigade takozvane Armije BiH i da je do 2002. godine bio komandant Jedince za podršku MUP-a Unsko-sanskog kantona.\nOsim Filipovića i Šahinovića, u okviru ove istrage uhapšeni su i Žarko Milanović iz Banjaluke, Boriša Delević iz Novog Sada i Dalibor Džombić iz Banjaluke, kome je juče određen jednomesečni pritvor.\nMilanovića je noćas uhapsila policija Kantona Sarajevo, dok je Delević uhapšen juče na području Istočnog Sarajeva. Oni se sumnjiče da pripadaju kriminalnoj grupi koja je organizovala Koljančićevu otmicu.\nŠef Odjeljenja za istrage Specijalnog tužilaštva RS Darko Ilić potvrdio je ranije da dosadašnjom istragom Tužilaštvo pribavilo dokaze koji upućuju na to da je ova kriminalna grupa duži vremenski period planirala otmicu Koljančića u nameri da pribavi višemilionsku protivpravnu imovinsku korist.\n"Nezavisne novine" prenose da je Delević naručio ovu otmicu u namjeri da preko noći postane vlasnik Koljančićevog kamenoloma na atraktivnoj lokaciji na koridoru 5 C. Isti izvor navodi da je ova kriminalna grupa kidnapovala Koljančića i primorala ga da potpiše ugovor o kupoprodaji kamenoloma.\nEX YU Bosna: Audijem uleteo u baštu ćevabdžinice


OPERATIVNO TIJELO ZA RAZVOJ JADRANSKO-JONSKOG GASOVODA IMAĆE SJEDIŠTE U CRNOJ GORI\nVlade Crne Gore, Hrvatske, Bosne i Hercegovine i Albanije u najskorijoj budućnosti formiraće Operativno tijelo za razvoj Jadransko-jonskog gasovoda sa stalnim sjedištem u Crnoj Gori, dogovoreno je na ministarskom sastanku održanom u Pržnu.\nSastanku su, pored ministra ekonomije dr Vladimira Kavarića, prisustvovali ministar ekonomije u Vladi Hrvatske Tomislav Panenić, ministar energetike i industrijeu Vladi Albanije Damian Gjiknuri i savjetnik ministra u Vladi Bosne i Hercegovine Neđo Kapetina, kao i predstavnici azerbejdžanskog SOCAR-a koje predvodi direktor odsjeka za Balkan Murad Heydarov i predstavnici crnogorskog Montegrobonusa i BH-Gasa.\n"Zadovoljni smo što IAP projekat dobija novu regionalnu i generalnu dinamiku. Na sastanku je precizno dogovoreno da organizujemo jedinicu za projektni menadžmen čiji bi sekretarijat bio u Crnoj Gori, a koju bi činili predstavnici ministarstava i operatora prenosnih sistema za gas Hrvatske, Albanije, Crne Gore i BiH", rekao je ministar Kavarić. On je dodao da su predstavnici četiri zemlje jednoglasno pozvali predstavnike azerbejdžanskog SOCAR-a da budućem tijelu pruži savjetodavnu podršku.\n"Imajući u vidu ulogu SOCAR-a, kao nekog ko prati projekat od samog početka izgradnje TANAP i TAP koridora, njihova podrška nam može pomoći oko koordinacije na tim projektima."\nMinistar Kavarić je rekao da je na sastanku precizirano šta treba da bude urađeno sa akcionim planovima kako bi ovaj projekat što prije ušao u završnu fazu.\n"Neke od stvari koje treba uraditi tiču se biznis modelia koji će definisati akcionarsku strukturu i model organizovanja i finansiranja projekta", naveo je Kavarić.\nMinistar ekonomije u Vladi Hrvatske Tomislav Panenić rekao je da je na sastanku izražena zajednička volja da ovaj projekat napokon dobije svoju konačnu formu.\n"Da se ubrzaju svi postupci njegove realizacije i da svi zajedno doprinesemo ne samo osiguranju novih nabavnih pravaca i energenata u ovaj dio Evrope, već i da podstaknemo razvoj gasifikacije svih zemalja koje su u projekat uključene", rekaoje Panenić i dodao da je ovo projekat koji i u Vladi Hrvatske smatraju prioritetnim.\nMinistar energetike u Vladi Albanije Damian Gjiknuri rekao je nakon sastanka da je njegov cilj postavljanje jasne agende za godine pred nama.\n"TAP projekat i projekat južnog gasnog koridora su već počeli sa realizacijom i biće završeni za 2-3 godine. Ovaj projekat bi trebalo da bude prioritet i za EU", rekao je Gjiknuri i dodao da je počelo rastuće interesovanje velikih privatnih investitora za finansiranje ovog projekta.\nPredastavnik azerbejdžanskog SOCAR-a Murad Heydarov ocijenio je sastanak vrlo produktivnim, s obzirom na to da je definisao ciljeve i rokove u vezi sa implementacijom projekta.\n"Zahvalni smo na pozivu vlada upućenom SOCAR-u da učestvuje u radu ove jedinice za implementaciju projekta. Mi smo spremni da pružimo tehničku i funkcionalnu pomoć kada je u pitanju rad ovog radnog tijela i vjerujem da će naši zajednički napori dati veoma mjerljive rezultate u budućnosti", zaključio je Heydarov.


Fiorentina dogovorila posao sa londonskim klubom? – Reprezentacija.me\nFiorentina dogovorila posao sa londonskim klubom?\nFiorentina i Arsenal su se dogovorili, Stevan Jovetić će od sljedeće sezone biti igrač ,,tobdžija“, objavilo je više engleskih medija. Arsenal će ,,violi“ platiti oko 31 milion eura (26 miliona funti), a ostalo je još samo da Jovetić dogovori lične uslove sa londonskim klubom, kao i dužinu ugovora (minimum četiri godine).\nNezvanično, Arsenal će crnogorskom reprezentativcu ponuditi nedjeljnu platu od 110 hiljada eura, što će biti jedan od najvećih ugovora u timu (najviše prima Teo Volkot, oko 125 hiljada eura svake nedjelje).\nMenadžer Arsenala Arsen Venger označio je još ranije Jovetića kao prvog na listi želja u prelaznom roku u kojem će na raspolaganju imati preko 70 miliona funti za pojačanja. Venger smatra da je Jovetić u najboljim godinama da napravi stepenicu više u odnosu na Fiorentinu, za koju je igrao prethodnih pet sezona, i da će biti pojačanje u napadu ,,tobdžija“, ne baš najjačem dijelu ekipe koja je već duže vrijeme bez značajnijih trofeja.\nUz Jovetića, Venger planira da dovede Gonzala Iguaina iz Reala ili Davida Vilju iz Barselone, zbog čega će ,,Emirejts“ gotovo sigurno napustiti Maruan Šamak, Žervinjo i Lukas Podolski.\nJovetić je od početka sezone povezivan sa Mančester sitijem i Čelzijem, ali je vremenom Arsenal postao favorit za njegovo dovođenje. Takva situacija vjerovatno je posljedica i dobre forme ,,tobdžija“ u posljednjih nekoliko mjeseci, što ih je dovelo na korak od Lige šampiona, a to je najveći Jovetićev motiv prilikom odabira novog kluba.\nRamadani viđen u Milanu sa čelnicima Juventusa\nFali Ramadani, menadžer Stevana Jovetića, viđen je juče u Milanu, u hotelu koji Juventus često koristi kao mjesto za sastanke o transferima. To je podgrijalo spekulacije da i dalje postoji šansa da ,,stara dama“ dovede Jovetića, kojeg je silno željela u januarskom prelaznom roku. Tada je Fiorentina odbila da proda najboljeg igrača…\nTags: FiorentinaFudbalFudbalska reprezentacija Crne GoreStevan JoveticStevan Jovetic prelazi u ArsenalStevan Jovetic prelazi u Juventustransferi


GRADONAČELNIK: Rešenje za zgradu Radničkog do kraja godine | (Vesti - 23.02.2019) Novi Sad\n23.02.2019 u 10:47h\nIzvor: Radio televizija Vojvodine (RTV) / Fotografija: Ilustracija/Srđan Srđanov\nGRADONAČELNIK: Rešenje za zgradu Radničkog do kraja godine\nKonačno su rešeni imovinsko-pravni odnosi i izgorela zgrada je sada u vlasništvu Grada Novog Sada.\n- Očekujem da ćemo do kraja godine imati konačno rešenje za zgradu Radničkog univerziteta, kako bi već 2020. godine mogli da počnu radovi – rekao je gradonačelnik Novog Sada Miloš Vučević, odgovarajući na pitanje zašto ni 19 godina nakon požara, gradske vlasti nisu uspele da pronađu rešenje za zgradu Radničkog univerziteta.\nGostujući u emisiji Radio-televizije Vojvodine, Vučević je objasnio da se priprema projektno-tehnička dokumentacija.\n- Angažovan je konsultant koji će dati predloge za tri moguće solucije: da grad investira, da se ide u partnerski odnos sa potencijalnim partnerom, ili da se ide na komercijalnu prodaju. U međuvremenu smo dobili i ponude i predloge od IT kompanija iz države i inostranstva, koje su zainteresovane da kupe zgradu i naprave tu jedan IT centar – kazao je gradonačelnik.\nUpitan zašto je moralo da se čeka toliko dugo, Vučević je rekao da nije u pitanju samo materijalna šteta, jer je u požaru izgubljen i jedan ljudski život, kao i da se još uvek ne zna šta je sa novcem od osiguranja zgrade, što je pitanje za istražne organe.\nOn je naglasio da, iako je mnogima sada teško da zamisle, jer godinama gledaju ostatke zgrade uništene požarem, na tom mestu uskoro će nići novi simbol oporavka Novog Sada.\n- Nešto što je bio poraz, pretvorićemo u pobedu i razvoj Novog Sada, i označiti jedno novo vreme, koje treba da odiše realnim, odmerenim optimizmom, ali i poslati poruku ljudima da se stvari mogu menjati na bolje – rekao je Vučević.\nPovezane teme gradonačelnik Novog Sada Miloš Vučević it kompanija novi sad radnički univerzitet\npre 698 dana i 1 sat\nOvo je politički govor i oni nemaju ništa sem priče na kojoj moze da se uzima lova.\nPrva lova je bila za konsultanta, pa ce sada da uzmu nesto od ovih kojima prete istražnim organima koji su već uzeli pa sada mora.da dele.\nPa ce posle neko da projektuje i mozda da sanira a sve ce to biti skupo\nI konačno da nekom prodaju uz tal.


Sportske.ba izabrale najboljeg golmana Prve lige FBiH - Sportske.ba\n11 Novembra, 2016 13:08\nEkipa visočke Bosne trenutno je lider na tablici Prve nogometne lige Federacije BiH, kolo prije kraja jesenjeg prvenstva, a gdje su visočke „karioke“ u 14 odigranih mečeva osvojili dvadeset devet bodova bodova, sa gol razlikom od plus deset 19:9.\nSigurno da za ovaj sjajan rezultat visočana čestitke pripadaju svim nogometašima (Džafić, Čabaravdić,Hrvat, Hrelja, Čiva, Cana, Kovač…), treneru Faruku Dediću,a gilnoj upravi ,navijačima, popularnim „Demonima“.\nNo, uz sve čestitke svim nogometašima koji su oblačili dres visočkih „karioka“ u ovih 14 odigranih kola, u visočkoj čaršiji svi ljubitelji nogometa slažu se da je vratar ekipe, iskusni Amir Bekan, dao ogroman doprinos liderskoj poziciji na tabeli.\nOvaj izvanredni čuvar mreže Bosne, visočki „panter“ u svojoj dugogodišnjoj karijeri branio je za Rudar iz Kakanja, Rudar iz Breze a nosio je i dres amaterske reprezentacije BiH.\nRedakcija portala SPORTSKE.BA također je mišljenja da je Bekan obavio sjajan posao na golu Bosne i proglasila ga je najboljim golmanom prve lige Federacije BiH u jesenjem dijelu prvenstva ,a koji je u 13 mečeva u kojima je nastupao primio samo 8 golova, a u par vrlo bitnih mečeva za njegov tim, bio je igrač utakmice, a što je doprinijelo liderskoj poziciji Bosne.\nTom prilikom naš novinar Rešad Mamela uručio je danas u Visokom vrijedan dar golmanu Bekanu-original golmanski dres slavnog Reala iz Madroda, a koji je darovao proslavljeni nekadašnji nogometaš Galatasaraja, Rijeke, Trepče…a sada skaut u Njemačkoj, Austriji, Švedskoj…i trener sa FIFA-nom „A“ licencom Feriz Ćelović-Feka.O velikom i zasluženom priznanju golman Bekan je rekao sljedeće:\n-Prvo da se zahvalim portalu Sportske.ba na ovom velikom priznanju. Ovo je veliki stimulans meni da nastavim sa još boljim odbranama u proljetnom dijelu prvenstva i da pokušam sa svojim klubom izboriti plasman u Premijer ligu BiH. Sigurno da su za ovo priznanje zaslužne i moje kolege iz ekipe, jer da nije bilo njihovih sjajnih igara ne bi bilo ni ovog izuzetno vrijednog i dragog priznanja,a koje će biti na posebnom mjestu u mojoj kući. Također veliko hvala i velikom igraču i sportskom radniku Ćeloviću koji je i na ovaj način pokazao koliko želi pomoći bh.nogometu.\nVezane vijesti:Amir Bekanizdvojeno\nŽeljezničar sve bliže realizaciji odličnog transfera?\nNermin Bašić se oprostio od Metalleghea: Kada se okrenem iza sebe da svi zašute i da se zacrvene


Nakon nedavnog predstavljanja sto novih automobila u okviru biznis klase, među kojima je bilo i hibridnih i električnih automobila, Aleksandar Vučić, predsednik udruženja građana CarGo predstavio je danas još 50 najnovijih modela Volkswagen Arteon, čija je vrednost dva miliona evra.\n„CarGo, kao možda najveće udruženje u Srbiji koristi aplikaciju CarGo kao najbolji alat za pružanje usluge svojim članovima. Gotovo pet hiljada članova je uposleno i registrovano da pruža uslugu drugim članovima. Svakom nabavkom automobila broj uposlenih se povećava, a to je od značaja za celu Srbiju“, rekao je Vučić na konferenciji za novinare.\nPredsednik CarGo je podsetio da je za pet godina uvezeno oko 800 hiljada automobila, uglavnom sa Euro 3 motorom, od čega je polovina starija od deset godina, a da prema rečima državnih zvaničnika zbog poslednica aero zagađenja godišnje izgubimo oko 6.500 ljudi.\n„Zbog svega toga radićemo na tome da do 2023. godine svi naši automobili budu na hibridni i električni pogon. Verujem da smo dokazali da predvodimo inovacije, a to ćemo opravdati ne samo daljim širenjem i kvalitetom, već i kroz različite programe, od humanitarnih do aktivnosti u domenu kulture“, zaključio je Vučić.\nJP Putevi Srbije o korišćenju iste naplatne stanice Niš\nKada učesnik u saobraćaju uzme magnetnu karticu na naplatnoj stanici „Beograd“ i izađe npr. na naplatnoj stanici „Smederevo“, tačno se zna koliko je kilometara prešao i na osnovu čega je obračunata putarina, dok u slučaju vraćanja na istu naplatnu stanicu sa koje se pošlo, nije moguće ni na koji način uvrditi broj pređenih kilometara, tako da se u takvim slučajevima naplaćuje unapred utvrđena cena za najdužu relaciju i troškovi vanrednog postupka.


Crnogorski poslanici 26. jula o skraćenju mandata - Radio Slobodna Evropa\nVijestiRaspored emisijaProgramiPodcastKako nas slušatiFrekvencije u BiHFrekvencije u SrbijiFrekvencije u Crnoj Gori Pojma nema, a svira Sjećanje na budućnost Protest prosvjetnih radnika u Sarajevu Sedmica u slikama: 12.- 18. maj 2013. Stranica TV LibertyRSE na YouTube-uFoto galerijeVideo Vijesti Crnogorski poslanici 26. jula o skraćenju mandata Printajte Veličina slova - + 22.07.2012 Predlog za skraćenje mandata crnogorske Skupštine poslanici će razmatrati na sednici 26. jula, saopšteno je iz parlamenta.\nPredlog je podnelo 30 poslanika Demokratske partije socijalista, Socijaldemokratske partije, Bošnjačke stranke i Demokratske unije Albanaca.\nPrema Ustavu Crne Gore, Skupština može skratiti mandat na osnovu predloga najmanje 25 poslanika.\nU obrazloženju predložene odluke navodi se da se Crna Gora nalazi pred značajnim obavezama koje proizilaze iz već započetog procesa predpristupnih pregovora.\n"Zato je neophodno da državni organi - Vlada i Skupština u ovu fazu procesa pridruživanja uđu u punom mandatu od četiri godine", kaže se u zahtevu za skraćenje mandata.\nNavodi se da će poslanicima Skupštine prestati funkcije danom potvrđivanja mandata novoizabranim poslanicima.\nPojedini predstavnici opozicije ranije su kritikovali predlog o skraćenju mandata parlamentu, ocenjujući to političkim igrama i projekcijama vlasti radi reakcije na stvaranje antirežimskog fronta.


Vanredna skupština akcionara EPCG zakazana za 16. mart - PV Informer Vanredna skupština akcionara EPCG zakazana za 16. mart - PV Informer\n2 meseca pre 138 pregleda Izvor: pobjeda.me\nOdbor direktora Elektroprivrede Crne Gore zakazao je za 16. mart vanrednu Skupštinu akcionara EPCG u skladu sa zahtjevom Vlade od 11. januara.\nNa dnevnom redu su, kako je saopšteno iz Odbora, odluka o razrješenju članova Odbora direktora i odluka o izboru članova tog tijela.\nOni su ponovili da je zakazana Skupština za 25. februar od strane Vlade bila u suprotnosti sa odredbama Zakona o privrednim društvima što je, kako dodaju, u krajnjem potvrđeno i jučerašnjim rješenjem Privrednog suda.\n– Odbor je konstatovao da u prva dva mjeseca 2021. godine kompanija bilježi izuzetno dobre poslovne rezultate te da je posljednje tri godine EPCG ostvarila izvanredan rezultat i najbolji od postojanja Kompanije. Odbor je naglasio uspjeh i profesionalni rad menadžmenta a kao najbolja potvrda dobrog poslovanja je to da je Kompanija u posljednje tri godine ostvarila dobit od oko 100 miliona eura te da je EPCG grupa u tom periodu u državni budžet uplatila oko 260 miliona eura – navodi se u saopštenju Odbora direktora EPCG.\nIstiču da je menadžment i pored mnogih izazova u periodu pandemije odradio ogroman i odgovoran posao.\n– Kompanija je afirmisana na tržištu Jugoistočne Evrope a ojačana je međunarodna saradnja sa svim referentnim energetskim i finansijskim institucijama. Time su ispunjeni svi potrebni uslovi da Kompanija funkcioniše u skladu sa potrebama i zahtjevima savremenog doba – navodi Odbor direktora EPCG.\nOdbor je zaključio da je kompanija potpuno finansijski stabilna, likvidna i spremna za dalji nastavak intenzivnog razvoja i investicije kroz definisani strateški koncept proizvodnje električne energije uz kontinuirano povećanje učešća obnovljivih izvora energije i izgradnje novih hidro, vjetro i solarnih elektrana.


Zvaničnici u Srbiji očekuju nastavak pregovora o budućem statusu Kosova\nPredsednik Boris Tadić posle sastanka sa predsedavajućim Predsedništva BiH Nebojšom Radmanovićem izjavio je da se u Beogradu očekuje da će pregovori o budućem statusu Kosova biti ponovo obnovljeni i da je sasvim očigledno da će budući status Kosova imati refleksija na unutrašnje prilike u svakoj regionalnoj državi, ne samo a Balkanu nego i nekim drugim regionima sveta.\nPremijer Vojislav Koštunica najavio je da će Vlada u dogovoru sa parlamentarnim strankama zatražiti da Skupština u julu raspravlja o Kosovu i da mora da usvoji novu rezoluciju kako bi se odredili dalji koraci u vođenju politike za rešavanje kosovskog pitanja. U izjavi za medije Koštunica je naveo da Vlada insistira da započne novi pregovarački proces koji bi se vodio isključivo pod mandatom Saveta bezbednosti UN sa novim međunarodnim posrednikom i bez bilo koje vrste preduslovljavanja i nametanja ograničenja.\nŠef poslaničke grupe Liberalno demokratske partije Čedomir Jovanović ocenio je da Srbija ima poslednju priliku za definisanje državne politike o Kosovu, za napuštanje poraženog političkog koncepta i suočavanje sa istinom. Kosovo je nezavisno već osam godina i ta realnost obavezuje Beograd na brigu i staranje o Srbima na Kosovu, rekao je Jovanović i dodao da su milioni građana postali taoci politike ostvarivane bez obzira na fatalnu cenu koju će društvo morati da plati.


Neki elementi koji vode uspešnom braku | Brak-Porodica-Savetovanje\n← Braku su potrebni ljubav i prijateljstvo\nSrećan brak nikome nije od štete →\nNeki elementi koji vode uspešnom braku\nObjavljeno 6 maja, 2013 od strane davidbibulovic\nU knjizi »Sedam tajni uspešnoga braka« John Gottman nglašava da tajna srećnoga braka nije toliko u ličnosti bračnih partnera koliko u njihovom međusobnom prilagođavanju, ne toliko u zajedničkim interesima koliko u njihovom postupanju s njima, ne toliko u njihovom ljubaznom međusobnom ophođenju, pozitivnom izražavanju, smešku, poljupcima i izbegavanju međusobnih konflikata koliko u kvalitetu njihovog prijateljstva.\nUspeh ili neuspeh braka ne nalazi se u uspeloj ili neuspeloj kombinaciji njihovih ličnosti, karaktera, nego u njihovom uspelom i neuspelom prilagođavanju. Nije važno da li su bračni partneri slični ili različiti nego šta rade sa svojom sličnošću ili različitosti. Bračni se odnos održava međusobnim svakodnevnim prilagođivanjem a ne kombiniranjem, obostranim radom na uvek novom spajanju a ne međusobnim analiziranjem ličnosti i karaktera. Bračni je odnos živi proces uvek novih i neponovljivih sekvenca a ne ritualizovano ponavljanje uspešnoga ili neuspešnoga bračnog izbora. Brak je reka koja teče a ne bara koja stoji i ne miče se. I najveći uspeh ponavljan uvek na isti način – vodi u neuspjeh.\nSrećan se brak ne zasniva na zajedničkim uvek istim interesima bračnih partnera nego u aktivnom spajanju njihovih različitih interesa i međusobnom obogaćivanju, upravo njihovom različitošću.\nLjubazno međusobno ophođenje, pozitivno izražavanje, smešak, poljupci i izbjegavanje međusobnih konflikata nisu nikakva garancija bračne sreće. Jedan psihoterapeurt piše: „U svojoj psihoterapijskoj ordinaciji sretao sam mnogo ljubaznih bračnih partnera uvek sa smeškom na usnama ali s toliko kontroliranoga besa i neprijateljstva, pa mogao bih kazati i mržnje, da su ta ljubaznost i smešak delovati doista grozno i smiješno“. Helmo i Suzana Gastager napisali su odličnu analizu »fasadnog braka i porodice« čija fasada nikako ne odgovara interijeru.\nGottman predlaže kao kriterij srećnoga braka, a time i garanciju njegovog trajanja, iskreno i kvalitetno, održavano i stalno obnavljano prijateljstvo između bračnih partnera. Bračni partneri kao iskreni prijatelji najbolja su garancija trajanja uspešnoga braka.\nSigurno prijateljstvo nije jedino jamstvo, ali svakako je važan element uspešnoga i srećnoga braka.


Izvor: RTS, 12.Nov.2019, 20:28\n"Ako je >> Pročitaj celu vest na sajtu RTS << brzina vetra šest metara u sekundi, to je kao da je šest stepeni hladnije", kaže Todorović.\nNajavljuje da će košava duvati u utorak i sredu, a zatim ponovo od petka do ponedeljka.\nIstiče da pravilo po kojem košava uvek duva neparan broj dana nije tačno.\n"To je neko narodno verovanje. Možda ima smisla, ali nije precizno, pogotovo ne u Južnom Banatu gde duva duplo veći broj dana nego u Beogradu" kaže Todorović.\nDanas je na znazi bio žuti meteo-alarm, što znači da brzina vetra prelazi 17 metara u sekundi, odnosno 60 kilometara na čas, objašnjava Todorović.\nNavodi da je u Južnom Banatu i Zapadnom Pomoravlju na snazi narandžasti meteo-alarm odnosno upozorenje da brzina vetra prelazi 24 metra u sekundi, a da je košava u Vršcu danas duvala i brzinom od 100 kilometara na čas.\n"Žuti meteo-alarm je više informacija nego upozorenje, a kada je na snazi narandžasti, vetar može napraviti štetu. Moguće je da podigne neki slabije pričvršćen krov, staro drvo ili saobraćajni znak", objašnjava Todorović.\nStatistika kaže da prvi sneg u Beogradu padne 23. novembra.\nTodorović kaže da statistika ne greši, ali zavisi samo kako je tumačimo.\n"Ove godine sneg neće padati 23. novembra. To je samo statistički izračunat srednji dan. Može da padne i ranije i kasnije. Ove godine će pasti kasnije. Prošle godine je pao ranije, već 18. novembra", podseća Todorović.\nIstiče da će temperatura padati od idućeg ponedeljka, pa se u brdsko-planinskim predelima sneg može očekivati krajem novembra, dok za niže predele još uvek nije izvesno.\nUpozorava da je poželjno polako izvlačiti toplu odeću koja će pogotovo biti potrebna u jutarnjim i večernjim satima.\nIzvor: Večernje novosti, 13.Nov.2019, 11:05\nNedeljko Todorović kaže da sneg ove godine u Beogradu neće pasti do 23. novembra, kako statistika nalaže METEOROLOG Nedeljko Todorović kaže da sneg ove godine u Beogradu neće pasti do 23. novembra, kako statistika nalaže, ali da je vreme da se letnja odeća zameni zimskom...


Rak – mesečni horoskop za Jul 2018. – Astro CENTAR\nPočetkom meseca, 1. juna, Merkur pravi trigon sa Marsom koji vlada vašim poljem posla i karijere. Očekuje vas uspeh u dogovorima sa saradnicima kojima ćete predstaviti i nove planove za naredni poslovni period. 6. juna Merkur pravi konjunkciju sa Suncem što će vam doneti uspeh u tajnim pregovorima oko jednog važnog projekta koji će biti značajan za vašu karijeru. U isto vreme ćete se suočavati sa teškoćama u odnosima sa jednim poslovnim partnerom. Izbegavajte da poslujete sa osobama koje su sklone nezakonitim radnjama. 12. juna Merkur ulazi u vaš znak i pojačava vaš osećaj za planiranje, organizaciju i smisao za detalje. Ostvarićete uspeh u trgovini prehrambenim proizvodima i u trgovini nekretninama. 16. juna će Merkur praviti opoziciju sa Saturnom. Moglo bi da dođe do prekida saradnje sa jednim dugogodišnjim poslovnim partnerom zbog sukoba interesa. 21. juna Sunce će ući u vaš znak i doprineće jačanju vašeg autoriteta. uspećete da se istaknete u svemu što zahteva vaš lični nastup i rukovodeće sposobnosti..\nSrećni brojevi: 1, 7, 12, 18, 24\n← Blizanci – mesečni horoskop za Jul 2018.\nLav – mesecni horoskop za Jul 2018. →


Vesti online / Sport / Košarka / Kosovo zove bivšeg centra Partizana!\nKosovo zove bivšeg centra Partizana!\nErod Belegu, predsednik Košarkaškog saveza Kosova, otkrio je da je upućen poziv Dejanu Musliju da obuče dres tzv. Kosova!?\nU dresu Partizana: Dejan Musli\nJužna srpska pokrajina je nedavno dobila zeleno svetlo za učešće u kvalifikacijama za šampionat Evrope 2017. godine, u kojima će odmeriti snage sa Slovenijom, Bugarskom i Ukrajinom.\nBelegu je kosovskim medijima rekao da uveliko radi na formiranju tima i da je Musli jedan od igrača koji bi mogli da dobiju pravo nastupa.\n- Sa FIBA smo se dogovorili da Dardan Beriša, koji je ranije igrao za selekciju Poljske, ima pravo nastupa za reprezentaciju Kosova i on je to sa zadovoljstvom prihvatio. Pratimo i mnoge druge igrače, a zanimljivo je da smo poziv, preko menadžera, uputili i Dejanu Musliju, koji je rođen u Prizrenu. Videćemo šta će od svega biti - rekao je Belegu.\nMusli je igrao za mlađe selekcije Srbije, a bio je i na širem spisku za Evropsko prvenstvo 2013. godine u Sloveniji.\nO pozivu Kosova - nema komentar.\nKOŠARKA Evroliga: Musli sjajan, ali šampion siguran, Žalgiris posustaje, Olimpijakos slavio u Madridu


Počela edukacija za trenersku UEFA/FSS “B” diplomu u organizaciji OC FSS i FSB | Fudbalski savez Beograda\nPočela edukacija za trenersku UEFA/FSS “B” diplomu u organizaciji OC FSS i FSB\nU Fudbalskom centru FS Beograda na Adi Ciganliji u utorak 18. aprila 2017. godine počela je edukacija za trenersku UEFA/FSS “B” diplomu koju po standardima UEFA organizuje Obrazovni centar FS Srbije, a realizuje Fudbalski savez Beograda.\nOvaj kurs će zajedno sa ispitnom procedurom trajati do sredine juna meseca. Predavanja u FC FSB pohađa dvadeset i šest kandidata uz prisustvo jedne dame koja je predstavnica ženskog fudbala. Nosilac programa je instruktor FS Srbije Velibor Đurić, a asistira mu kolega Milan Kuljić.\nSvakodnevno se u prepodnevnim časovima na popularnoj Adi Ciganliji okupljaju budući UEFA “B” treneri koji unapređuju sopstvena znanja radeći na teoretskim predavanjima u interaktivnoj komunikaciji, kao i u praktičnom delu na terenu.\nVeć posle prvih nekoliko dana nastave oni su pokazali da su perspektivna grupa koja će po završetku ove edukacije dati novi doprinos kvalitetnom stručnom radu u srpskom, a posebno beogradskom fudbalu.


Procedura kojom treba ići ukoliko želite proveriti da li ste zaraženi korona virusom - Biznis i Finansije\nHome\tVestiPolitika i društvo\tProcedura kojom treba ići ukoliko želite proveriti da li ste zaraženi korona virusom\nProcedura kojom treba ići ukoliko želite proveriti da li ste zaraženi korona virusom\nKorona virus je u novoj ofanzivi u Srbiji, u toku je drugi “pik” prvog talasa i svakog dana je sve više zaraženih. Zato ne čudi što se veliki broj građana samoinicijativno javlja u kovid ambulatne da uradi PCR test, koji košta 6.000 dinara.\nEvo kakva je procedura…\nDruga opcija je brža u ovom trenutku – a to su domovi zdravlja, kako u Beogradu tako i širom Srbije. Svaki od njih vrši PCR testiranje na korona virus na lični zahtev. Gužve su i tamo, a da biste ih predupredili neophodno je da pozovete 011/3620-000 ako se testirate u Beogradu.\nGotovo u svim domovima zdravlja postoje kovid ambulante koje primaju ljude na testiranje.\nAko imate simptome…\nGrađani koji imaju simptome respiratornih infekcija ili simptome oboljevanja od korona virusa – povišena temperatura, kašalj, bol u grlu, treba da se najpre jave u posebnu ambulantu (kovid ambulanta) matičnog doma zdravlja.\n“Tek nakon toga, i uz konsultaciju sa lekarima iz doma zdravlja, građani treba da se jave u trijažnu službu Klinike za infektivne i tropske bolesti KCS ili KBC ‘Bežanijska kosa’, gde će lekari navedenih zdravstvenih ustanova odrediti dalji način lečenja”, navode u Ministarstvu zdravlja.\n“Važno je da svi kovid suspektni građani, u cilju brže i efikasne trijaže, poštuju ovu proceduru i prvi pregled obave su svom domu zdravlja, u kovid ambulanti”, poručuju iz resornog Ministarstva.


Slobodan Vasković - Sa druge strane...: Dodik odustaje od referenduma ako Čović uvede SNSD u Savjet ministara\nDodik odustaje od referenduma ako Čović uvede SNSD u Savjet ministara\nMilorad Dodik odustaće od referenduma o Sudu i Tužilaštvu BiH ako njegov SNSD, uz pomoć Dragana Čovića, lidera HDZ-a, uđe u Savjet ministara BiH.\nTo je plan koji su Dodik i Čović verifikovali na sastanku u Mostaru održanom prije par dana, a na kojem rade već duže vrijeme.\nPlan podrazumijeva da nova skupštinska većina odmah izmijeni Zakon o visokom sudskom i tužilačkom savjetu BiH (VSTS BiH), na način da bi se ta institucija u potpunosti stavila pod političku kontrolu, primarno HDZ-a i SNSD-a.\nPrema tom planu, parlament BiH bi imenovao Glavnog tužioca Tužilaštva BiH.\n„Reformom VSTS-a bilo bi opravdano Dodikovo odustajanje od referenduma, a ujedno bi se postigao i mnogo važniji cilj: Dodik i Čović bi imali punu kontrolu nad krivičnim postupcima, koje Sud i Tužilaštvo BiH trenutno vode, ili imaju namjeru da otvore, a kojima su obuhvaćene osobe bliske ovoj dvojici političara“, tvrde moji izvori.\nOni dodaju da su ti procesi uslov za približavanje BiH Evropskoj uniji.\n„Snažno su ih spojili krivični postupci koji slijede“, zaključili su moji sagovornici.\nTužilaštvo BiH trenutno vodi istražne/predistražne radnje u skučajevima „Bobar banka“, „Boska“, „Banka Srpske“; Pranje novca u aferi „Mondo“, utaja poreza preko kladionica, kupovina zgrada za UIO, slučaj „Čaušević“, politička ubistva u Sarajevu, „Bosnalijek“...\nDa je pomenuti plan na djelu, indirektno je potvrdio i Anton Kasipović, ministar pravde u Vladi RS, koji je na pres konferenciji, održanoj dan nakon mostarskog sastanka Dodika i Čovića, izjavio da je “nastavkom strukturalnog dijaloga stvorena prilika za uklanjanje mnogih nedostataka u pravosudnom sistemu BiH, koja se nikako ne smije propustiti”.\nKasipović je naveo da je u strukturalnom dijalogu neophodno mijenjati ili donositi zakone o Sudu i Tužilaštvu BiH, te Zakon o Visokom sudskom i tužilačkom savjetu BiH.(NN).\nČović je na sebe preuzeo zadatak dalje opstrukcije rada Savjeta ministara i izazivanja sukoba u njemu, kako bi se javnosti pokazala njegova nefunkcionalnost i otvorio put ulasku SNSD-a.\nČović taj plan već realizuje. Predsjedavajuća Predstavničkog doma Parlamentarne skupštine BiH Borjana Krišto izjavila je 19.08. “da smatra da kabinet predsjedavajućeg Savjeta ministara BiH Denisa Zvizdića nije ispunio očekivanja”.\nKrišto, koja je i zamjenik predsjednika HDZ-a, istakla je da je vidljivo da u Savjetu ministara ministara BiH nedostaje inicijative i da se u ovom trenutku ne može govoriti da “imamo Savjet ministara kojim bismo mogli da budemo zadovoljni”, prenijela je Slobodna Bosna.\nKomentarišući najavu lidera HDZ-a Dragana Čovića da se, osim rekonstrukcije Vlade i parlamentarne većine u FBiH, isto može očekivati i kada je riječ o Savjetu ministara BiH, Krišto je rekla da je takav slijed događaja realnost.\nPrije nje na Savjet ministara udario je Vjekoslav Bevanda, ministar finansija BiH, koji je Denisu Zvizdiću, predsjedavajućem Savjeta ministara BiH, uputio prigovor zbog nepoštovanja procedura propisanih poslovnikom o radu Savjeta ministara BiH.\nUdari HDZ-a na Savjet ministara nastaviće se i u narednom periodu i biće sve žešći i žešći, jer im je cilj da po svaku cijenu uvedu SNSD u vlast na bh. nivou, a iz nje eliminišu Savez za promjene i Demokratsku frontu Željka Komšića.\nDodik i Čović posebno žele ukloniti ministra bezbednosti Dragana Mektića kojeg smatraju najodgovornijim za gubitak kontrole nad Sipom, bez koje su ostali smjenom Gorana Zupca.


Sportski žurnalMozzart nastavlja da pruža podršku distrofičarima širom zemlje\nKompanija Mozzart nastavlja da pomaže oboljelima od mišićne distrofije širom Bosne i Hercegovine. Novčane donacije ovaj put stigle su Savezu distrofičara Federacije BiH, Kantona Sarajevo, Hercegovačko-neretvanskog kantona, te u Cazin.\nČlanovi ovih udruženja poručuju da im ova podrška mnogo znači, a iz Saveza, koji ih okuplja, da u Mozzartu vide velikog prijatelja.\n„Hvala kompaniji Mozzart jer već tradicionalno pomaže naše aktivnosti. Donaciju smo usmjerili na medicinsku rehabilitaciju dvije mlade djevojke koje su boravile u centru Reumal u Fojnici po deset dana sa pratnjom. Zahvalni smo što su prepoznali važnost banjskog liječenja za naše članove“, kaže Almir Šahmanija, direktor Saveza distrofičara Federacije i izvršni direktor Udruženja distrofičara Kantona Sarajevo.\nOn dodaje da su donirani novac Udruženju Kantona Sarajevo uložili u nabavku i servisiranje rezervnih dijelova za elektromotorna kolica. Naime, ovo Udruženje ima 201 člana, od kojih 54 koriste kolica.\n„Mišićna distrofija je progresivno oboljenje gdje dolazi do oduzetosti ekstremiteta i naši članovi su, već u mladosti, primorani da koriste elektromotorna kolica. Ovaj vid pomoći nam je veoma značajan jer smo uspjeli da kupimo novi akumulator i set guma, pa će naši članovi moći da nastave da koriste kolica“, dodaje Šahmanija.\nU istu svrhu Mozzart je uputio donaciju Udruženju distrofičara Hercegovačko-neretvanskog kantona.\n„Udruženje distrofičara u HNK Mostar okuplja 86 oboljelih od mišićne distrofije. Novčanu donaciju Mozzarta smo iskoristili za reparaciju elektromotornih kolica. To je veoma značajno za naše članove jer im je to jedini način za kretanje. Zbog toga se od srca zahvaljujemo na ovoj značajnoj pomoći“, kaže Jasmina Šerak, predsjednica Skupštine Udruženja distrofičara Hercegovačko-neretvanskog kantona.\nPomoć za kupovinu kolica Mozzart je uputio i Udruženju distrofičara Cazin.\n„Uz podršku našeg Saveza i plemenitih donatora, među kojima je kompanija Mozzart, uspjeli smo da kupimo kolica za jednu našu članicu i time joj olakšali svakodnevnicu. Zato se zahvaljujemo donatorima koji su prepoznali naše potrebe i pomogli nam“, kaže Hasmir Delić, direktor Udruženja distrofičara Cazin.\nRegionalni lider u priređivanju igara na sreću nedavno je uručio šahovske garniture distrofičarima iz Bužima jer često igraju partije sa kolegama iz drugih udruženja. Donacije su ranije stigle i distrofičarima iz Doboja i Brčkog, a iz Mozzarta poručuju da će nastaviti da pomažu ovoj populaciji širom BIH.


Foto: A. Dimitrijević, Screenshot / RAS Srbija\nSaša Matić i Anđelija\nMatići su rođeni na današnji dan 1978. godine u Drvaru kao zdravi, ali prerano rođeni dečaci koji su završili u inkubatoru. Međutim, iz neutvrđenih razloga, mada se sumnja na grešku medicinskih sestara, blizanci su u bolnici oslepeli, ali su s godinama naučili da žive u potpunom mraku.\nUpravo taj nedostatak sudbina im je nadoknadila neverovatnim muzičkim talentom zahvaljujući kom su se izdvojili iz mase i postali popularni pevači .\nOd malena su zavoleli i rasli uz muziku koja je, upkos hendikepu, postala njihov život. Ne smeta im da se našale i na sopsteni račun i često ističu da im nedostatak vida ništa nije oduzeo.\n“Živim normalno i ne bih dao ovaj život ni za šta na svetu”, kaže Saša, dok Dejan uvek nađe razlog da slavi život.\n“Svaki dan slavim kao rođendan i mnogi znaju da i druge praznike tako doživljavam.. Jednostavno, svaki dan treba da volimo i cenimo".\nSvoj divan dan Saša danas obeležava sa suprugom Anđelijom i ćerkicama u Valjevu, rodnom gradu njegove žene, dok Dejan sa svojim sinovima i suprugom Jelenom slavi u Beču, prenosi "Grand online"


Osmi Dečiji sajam Campina Puddis - Dan u Beogradu\nNaslovna » Porodica » Deca » Osmi Dečiji sajam Campina Puddis\nAh Neša 30. septembar 2011. Deca Postavite komentar\nU hali 3 Beogradskog sajma, od 14. do 16. oktobra, biće održan Campina Puddis Dečiji sajam i sajam za bebe.\nPored velikog broja izlagača koji će predstaviti proizvode i usluge namenjene mališanima, posetioci sajma moći će da uživaju i u neprekidnom programu na bini i sportskom terenu. Deci će biti omogućeno penjanje po veštačkoj steni, ogromna igraonica od 150 kvadratnih metara, najnovije popularne igrice, a biće organizovan i kulinarski kutak, u kome će deca moći da se oprobaju u pravljenju raznih vrsta jela i kolača.\nPo tradiciji, posetioce pored besplatnog ulaza očekuju nagradne igre, poput trke u džakovima u organizaciji generalnog sponzora i atraktivnog Nestle plesa beba na sportskom terenu, zatim fer plej fudbalska liga i drugi sadržaji koje su pripremili sponzori manifestacije.\nManifestaciju će svečano otvoriti ministar unutrašnjih poslova Ivica Dačić. (dub)\nTagovibeogradski sajam deca sajam za dž\nPrethodni Bitef teatar – repertoar za oktobar\nSledeći Svetski dаn srcа nа „Olimpu“


Srbiju volimo - Dečiji sajam - dosta iznenađenja za mališane 1.-3.novembar 2013.\nDečiji sajam - dosta iznenađenja za mališane 1.-3.novembar 2013.\nXII Campina puddis dečiji sajam počinje u petak 1. novembra na Beogradskom sajmu u hali 3 i traje tri dana. Ulaz je besplatan, a organizatori su pripremili dosta iznenađenja za mališane i njihove roditelje.\nI ovoga puta, deca će se družiti sa Pažljivkom iz Agencije za bezbednost saobraćaja, ljudima iz Saveza za školski sport, a prvi put na sajmu mališani će uživati u igri sa Brankom Kockicom i glumcima iz pozorištanceta "Puž". Svake godine veliku pažnju privuku veoma popularne nagradne igre, poput Wudy fer play fudbalske lige, Idea trke za bebe, Nestle ples beba, zatim Wudy trka u džakovima, takmičenje tata u povijanju beba i druge.\nHala 3 u kojoj se održava Dečiji sajam je skoro popunjena. Pored kompanija kao što su Becutan, Frikom, Campina i Pavlogal, sugrađanima će se predstaviti sportski savezi, udruženja građana i državne institucije, kao što su Sportski savez Srbije, Unicef, Nurdor...\nDeca će se družiti i sa svojim omiljenim likovima iz crtanih filmova, klovnovima i animatorima, a roditelji će pored određenih popusta na dečije proizvode i usluge, na određenim štandovima moći da dobiju sve informacije u vezi sa pravilnim razvojem i rastom dece.


SSP: Najoštrije osudjujemo napad na predsednika Gradskog odbora Jedinstvene Srbije - JUGPRESS\nStranka slobode i pravde Vranje najoštrije osudjuje nastavak varvarskog, divljačkog i necivilizacijskog ponašanja pojedinaca koji ugrožavaju bezbednost gradjana Vranja, stoji u saopštenju ove stranke koje je dostaviljeno našoj redakciji.\nNajoštrije osudjujemo napad na direktora Javnog preduzeća Parking servisa i predsednika Gradskog odbora Jedinstvene Srbije u Vranju, Dejana Manića i njegovu porodicu i paljevinu koja se desila u dvorištu porodične kuće. Pozivamo nadležne institucije da pod hitno pronadju počinioce ovog varvarskog čina i kazne ih u skladu sa zakonom Republike Srbije.\nTakođe pozivamo nadležne institucije da se pozabave time kako direktor jednog Javnog preduzeća u svom posedu ima tri luksuzna automobila?\nKrajnje je vreme da mir i spokojstvo vratimo gradjanima Vranja i Srbije, navodi se u saopštenju GrO Stranke slobode i pravde Vranje.


Na Letnjoj pozornici na Paliću danas je održan Dečji festival muzike i pokreta „Palićke notice“ na kome su nastupila deca iz subotičkih, novosadskih i beogradskih škola, udruženja i ustanova socijalne zaštite. Festival „Palićke notice“, koji podržavaju subotička lokalna samouprava i Pokrajinski sekretarijat za obrazovanje, propise i nacionalne manjine, kao vid podrške razvoju inkluzivne svesti, otvorio je gradonačelnik Subotice Stevan Bakić.\n„Subotica nije samo naša kapija u Evropu, nego je upravo mesto gde se različitost prepoznaje i poštuje, jer sa različitošću živimo“, rekao je gradonačelnik Bakić, naglašavajući da smo baš takvi, različiti, veoma važni jedni drugima i da baš takvi značimo jedni drugima.\n„Ideju da Osnovna i srednja škola ’Žarko Zrenjanin’ krene u realizaciju jednog ovakvog festivala, prihvatili smo sa velikim zadovoljstvom, kao vid podrške razvoju inkluzivne svesti, ali i kao nastavak svega onoga što inače u oblasti inkluzivnog obrazovanja podržavamo kroz mere u okviru budžeta Grada. Sa posebnim zadovoljstvom ću istaći da se u oblast socijalne zaštite izdvaja dvostruko više sredstava nego ranije, i da smo jedan od vodećih gradova u zemlji po izdvajanjima u ovoj oblasti“, rekao je gradonačelnik Bakić.\nGrad Subotica, podsetio je, vodi odgovornu socijalnu politiku, posebno u ovom segmentu.\n„Za uslugu ličnih pratilaca i personalnih asistenata ove godine je izdvojeno 43,6 miliona dinara, i ovo je jedna od najznačajnijih usluga koju smo uspeli da uredimo i na taj način pružimo pomoć i deci i odraslima kojima je to potrebno. Na tom putu koji je sve samo ne lak, u Gradu ćete uvek imati pravog saputnika i partnera“, istakao je Bakić.\nDodao je da Grad Subotica sa mnogo pažnje posmatra uspešno sprovođenje inkluzije u obrazovanju jer, kako je naveo, „želimo da nam deca imaju život i van svojih kuća, da se socijalizuju, da se druže i rastu sa drugom decom“.\n„Svako društvo prepoznaje se po tome koliko je humano i orijentisano prema ranjivim socijalnim grupama kojima je potrebna dodatna pomoć. Svesni činjenice koliko znači pomoć deci sa smetnjama u razvoju, i da je olakšanje njihovih tegoba od suštinskog značaja pre svega za njih, ali i za sve nas, negujemo inkluzivno radno okruženje u kome se prema svim ljudima postupa na isti način. Još jednom vas pozivam da uživate u našem gradu, i da uživate u ovom trenutku u kome smo svi kao jedan, različiti a isti“, naglasio je gradonačelnik Stevan Bakić.\nU takmičarskom delu programa nastupili su horovi, pevačke grupe, solo pevači i orkestri iz pet subotičkih osnovnih škola („Majšanski put“, „Petefi Šandor“ iz Hajdukova, „Miroslav Antić“ sa Palića, „Matija Gubec“ iz Tavankuta i Muzička škola), a učestvovale su i tri specijalne škole – Školski centar sa domom učenika „Dositej Obradović“, Osnovna i srednja škola „Žarko Zrenjanin“ (obe iz Subotice) i Škola za osnovno i srednje obrazovanje „Milan Petrović“ sa domom učenika iz Novog Sada, kao i Dom za decu ometenu u razvoju „Kolevka“, Dečji tamburaški orkestar i hor „Iskončići“ (svi iz Subotice), i Udruženje za afirmaciju dečjeg stvaralaštva „Svitac“ iz Beograda. U revijalnom delu programa predstavile su se dve baletske škole iz Subotice, „Raičević“ i „Olena“.\nPrema odluci sedmočlanog žirija pobednik prvog Dečjeg festivala muzike i pokreta „Palićke notice“ – koji bi trebalo da postane tradicionalan – je Luka Momirov, iz Doma „Kolevka“. Za osvojeno prvo mesto i numeru koju je izveo na tarabuci, nagrađen je vožnjom brodićem po Palićkom jezeru.\nDrugo mesto pripalo je horu „Iskončići“ i Školskom centru sa domom učenika „Dositej Obradović“, dok su treće zauzeli Osnovna škola „Matija Gubec“ iz Tavankuta i OISŠ „Žarko Zrenjanin“.\nNakon završetka programa i proglašenja pobednika, učesnici Festivala kolektivno su posetiti Zoološki vrt na Paliću.


U prostorijama Nogometnog saveza Federacije BiH u Sarajevu, održana je sjednica Komisije za takmičenje NS FBiH i sastanak sa komesarima/ povjerenicima za takmičenje Druge lige FBiH grupe „Sjever“, „Centar“, „Zapad“ i „Jug“.\n1. Izvršena je analiza zapisnika i izvještaja sa utakmica 15. kola Prve lige FBiH. Komisija je konstatovala da su sve utakmice odigrane, te su shodno članu 66. Pravilnika o takmičenju registrirane postignutim rezultatima.\n2. Komisija za takmičenje NS FBiH je sačinila spisak tema za seminar delegata Prve lige FBiH koji će se održati pred početak proljetnog dijela takmičarske 2013/2014.\n3. Komisija je upoznata sa izmjenama i dopunama COMET informacionog sistema koje će omogućiti unaprjeđenje izvođenja takmičenja u Prvoj ligi FBiH, Omladinskoj ligi BiH grupe „Centar“ i „Jug“ i Prvoj futsal ligi FBiH koje se izvodi kroz COMET sistem.\n4. Usaglašen obrazac rada svih komesara/povjerenika za takmičenje Druge lige FBiH za drugi dio prvenstva a sve u cilju postizanja regularnosti takmičenja.\n5. Na osnovu detaljne analize rada komesara/povjerenika za takmičenje Druge lige FBiH grupe „Sjever“, „Centar“, „Zapad“ i „Jug“ u jesenjem dijelu prvenstva, Komisija za takmičenje NS FBiH će sačiniti cjelokupan izvještaj za IO NS FBiH i predložiti prijedlog mjera za unaprjeđenje rada takmičarskih organa u izvođenju takmičenja Druge lige FBiH.\n6. Komisija za takmičenje NS FBiH sačinila je uputstvo o snimanju utakmica Druge lige FBiH koje je dostavljeno takmičarskim organima Druge lige FBiH grupe „Sjever“, „Centar“, „Zapad“ i „Jug“ u cilju unaprjeđenja takmičenja u Drugoj ligi FBiH u drugom dijelu sezone i postizanju regularnosti takmičenja.


Beta 2. septembra 2021. 16:20\nVlada Srbije usvojila je danas Predlog zakona o upotrebi jezika u javnom životu i zaštiti i očuvanju ćiriličkog pisma, koji uredjuje upotrebu srpskog jezika i mere za zaštitu ćiriličkog pisma, kao matičnog pisma, saopštilo je Ministarstvo kulture i informisanja.\n„Ovim Predlogom zakona definisano je ustanovljavanje dodatnih mera, čiji je cilj negovanje srpskog jezika i ćiriličkog pisma, kao i kulturnih i tradicionalnih vrednosti, i šira upotreba ćiriličkog pisma u javnom životu, s obzirom na istorijski, kulturni i identitetski značaj ovog pisma“, navodi se u saopštenju.\nPredlog zakona predvidja širenje krug subjekata koji su u obavezi da koriste ćiriličko pismo, odnosno sve subjekte koji posluju ili obavljaju delatnost sa većinskim učešćem javnog kapitala.\nPredvidjeno je i da kulturne i druge manifestacije, koje se finansiraju ili sufinansiraju iz javnih sredstava, moraju imati logo ispisan na ćiriličkom pismu, u skladu sa propisima prema kojima se organizuju.\nBiće osnovan i poseban Savet Vlade za srpski jezik, „koji će sa stručnog stanovišta pratiti i analizirati stanje u oblasti upotrebe srpskog jezika u javnom životu i sprovodjenja mera radi zaštite i očuvanja ćiriličkog pisma, kao matičnog pisma i predlagati preporuke, predloge i mere za unapredjenje stanja“.\nPad pritiska i isključenja vode na Novom Beogradu od 20.do…\nPad pritiska i isključenja vode na Novom BG od 20. do25.…\nDanas 1.200 novozaraženih više nego juče, raste i broj…\nMUP u Prištini apeluje da se ne koriste prelazi Brnjak i…\nZa čišćenje divljih deponija u Grockoj oko tri miliona…\nZa ciscenje divljih deponija u Grockoj oko 3 miliona dinara


Ministar odbrane posetio Lučane - PressLider.rs\nMinistar odbrane posetio Lučane\n12. marta 2017. Duško Radišič\t0 Comments Bjelica, Goran Puzović, MB Namenska, Ministar odbrane, opština Lučani, Srbija vode, Vesna Stambolić, Zoran Đorđević, Đerać\nLučani – Trasu zaštitnog bedema na desnoj obali reke Bjelice, danas je obišao ministar odbrane Zoran Đorđević u pratnji predsednice opštine Vesne Stambolić sa predstavnicima lokalne samouprave i preduzeća Srbija vode i MB – Namenske, navodi se u saopštenju.\nPredsednica je upozorila sa su radovi trenutno zaustavljeni zbog padavina u poslednjih nekoliko dana ali da će, čim vremenske prilike dozvole, teška mhanizacija nastaviti izgradnju bedema koja je otpočela pre petnaestak dana.\nGoran Puzović, direktor, Srbija voda -nosioca posla, je rekao da je rok za završetak radova sredina oktobra. U narednim danima predstoji da se sa predstavnivima lokalne samouprave i preduzeća MB – Namenska otkriju i bezbedno detektuju sve podzemne instalacije, i prema zadatoj dinamici posla otvori trasa za nasip dužine 1800 metara, kao i betonskog zida u dužini od 770 metara.\nNakon toga sledi i izgradnja crpnih satnica i svih drugih tehnološki vezanih sistema, tako da tokom leta Lučani budu zaštićeni i bezbedni od velikih voda. Puzović je naveo i da je ovim projektom obuhvaćena izgradnja tunela od 300 metara na potoku Spilo i crpne stanice na Lučanskom potoku.\nNa levoj obali reke Bjelice, u Đeraću ima dva problema, ističe Puzović, jedan je vezan za zaštitu ljudi i tu ćemo videti sa Ministarstvom saobraćaja da se izvrši rekonstrukcija puta i podigne put na zaštitnu visinu. Tako će sa jedne strane biti nasip a s druge putna bezbedna komunikacija.\nNakon toga sledi izrada projektne dokumentacije za odgovarajući most koji meštani nazivaju Platica. Dakle, kada budemo zaštitili građane, uradili betonski zid i put, onda ćemo videti koja je to visina i kakav objekat treba da bude, koji će povezati dve obale reke a neće predstavljati problem kada se pojave velike vode.\nPoseta ministra odbrane Lučanima bila je prilika da se zatraži podrška i pomoć ministarsta i preduzeća MB Namenska, za izgradnju pešačkog mosta i realizaciju druge faze radova na levoj obali Bjelice, istakla je predsednica opštine Stambolićeva. Ona navodi da su dobijena obećanja da se tokom leta, čim se budu stekli tehnički uslovi, koji se odnose na izgradnju betonskog zida pored fabrike i puta u Đeraću, počne sa rešavanjem pitanja pešačkog mosta.\nOvom prilikom, ministar odbrane Zoran Đorđević obišao je pogone preduzeća MB – Namenska i upoznao se sa usvajanjem novih proizvodnih tehnologija.\n← Fudbaleri Borca poraženi od Čuke\nŽetva medalja streljačke družine “Oko sokolovo” →


Osmani: Skoplje gotovo potpuno uskladilo spoljnu politiku sa EU | EurActiv Serbia\n"Praktično do 10. avgusta, sa poslednjim pridruženjem Republika Severna Makedonija je ostvarila 100 pridruženja zajedničjoj spoljnoj i bezbednosnoj politici EU za nepunih godinu dana, ili tačnije od septembra prošle godine od kad sam ja preuzeo odgovornost da predvodim njenu diplomatiju", rekao je Osmani novinarima.\n"Time je stopa usklađivanja u tom periodu porasla na više od 95%, što je porast od tri procentna poena u poređenju sa poslednjim izveštajem Evropske komisije, kada je iznosila 92%. Moja intencija je da ovaj procenat uskoro dostigne 100%, kao izraz naše spoljnopoltičke orijentacije ka evropskim i evroatlantskim strukturama", naglasio je Osmani.\nGovoreći o instrumentima pomoću kojih Skoplje razvija partnerske odonose sa zemljama EU, Osmani je naglasio da pricipijelna pozicija Severne Makedonije demonstrira njenu evropsku ozbiljnost u vođenju spoljne politike, "i to u vreme kada je suočena sa veoma ozbiljnom neprincipijelnom preprekom za napredak u evropskim integracijama".\n“U vreme kada i sama EU ne uspeva da obezbedi konsenzus za produžavanje naše evropske integracije, mi smo jasno pokazali da smo čvrst i principijelan partner i da iz ugla naše evropske orijentacije nemamo dilemu da smo deo Evrope i da nam je mesto u Uniji. Severna Makedonija postaje najjača tačka u zaštiti i promociji evroatlantskih vrednosti u regionu i zato s pravom smatramo da je vreme da i EU pokaže principijelnost kada je reč o našim evrointegracijama", rekao je Osmani.\nOn je zaključio da Severna Makedonija svoj deo posla obavlja i da to sada teba da učini i EU.\nFoto: Twitter, Bujar Osmani


31.07.2018 | Slajder\nRazlog tome je prvenstveno odnos Beograda i Moskve, a ministarka za evrointegracije Jadranka Joksimović kaže da se to do kraja godine verovatno neće dogoditi.\n"Procedura pregovora je takva da ako polovinom tekuće godine znate da nije usvojen izvestaj onda je jasno da ono teško može da se otvori do kraja godine", kaže Joksimović za "Novosti" govoreći o tome treba li očekivati da se poglavlje 31 otvori do kraja godine i zašto se na izveštaj o skriningu čeka već četiri godine.\n"Poglavlje 31 uobičajeno nije bilo previse zahtevno, ali kako su se međunarodni odnosi zakomplikovali i same drzave EU morale da se usaglasavaju da bi postigle konsenzus oko nekih pitanja, donekle su izmenjena i ocekivanja pojedinih članica prema kandidatima", kaže ministarka.\nNa pitanje da li je Litvanija jedini protivnik unutar EU da Beograd načne i ovo poglavlje, Joksimović objašnjava da pravila EU kažu da je izvestaj sa skrininga za poglavlje 31 predmet zatvorene rasprave u diplomatskom formatu između njenih 28 članica.\n"Treba razumeti da u oceni svakog pitanja od značaja za spoljnu i bezbednosnu politiku članice polaze od sopstvenih nacionalnih interesa i da ga konsenzusom podižu na nivo zajedničke politike EU. Od zemlje kandidata očekuje se da usklađivanje sa zajedničkom spoljnom i bezbednosnom politikom EU postigne postepeno do članstva", kaže Joksimović.\nOna ukazuje na činjenicu da je Srbija jedna od drzava koje u našem regionu najvise doprinose evropskoj bezbednosti.\n"To smo dokazali prilikom predsedavanja OEBS-u tokom migrantske krize, u borbi protiv terorizma...Kao drzava koja nije članica nijednog vojnopolitičkog saveza imamo obavezu i pravo da vodimo računa o sopstvenoj bezbednosti i sopstvenim nacionalnim interesima. Spoljna politika Srbije je u koordinaciji sa tako definisanom politkom nacionalne bezbednsti, a okvir je svakako proces evropskih integracija, koji je naš spoljnopolitičkim prioritet", navodi Joksimović.


Ažurirani nacionalno utvrđeni doprinos iz 2020. godine (NDC) | Klimatske promjene\nSAOPŠTENJE: Crna Gora planira da do 2030. godine smanji emisiju gasova s efektom staklene bašte za 35%.\nCrna Gora je ažurirala svoj Nacionalno utvrđeni doprinos (NDC) i obavezala se da do 2030. godine smanji emisiju gasova sa efektom staklene bašte za 35%.\nVlada Crne Gore je 3. juna 2021. godine usvojila Izvještaj za pripremu ažuriranog nacionalnog utvrđenog doprinosa (NDC) iz 2020. godine. Ažurirani nacionalni utvrđeni doprinos (NDC), je obaveza preuzeta prema Okvirnoj Konvenciji Ujedinjenih nacija o klimatskim pomjenama (UNFCCC) po Pariskom sporazumu, i predstavlja političko obavezivanje da se emisije gasova sa efektom staklene bašte smanje do 35% do 2030. godine. Sadrži informacije o nacionalnim okolnostima, procesu planiranja, pretpostavkama i metodološkim pristupima za koje postoje realistične prilike da budu implementirane. Scenario emisija po NDC-ju pedviđa smanjenje emisija od 35% u poređenju sa nivoom emisija iz 1990. godine, koja se smatra referentnom.NDC koji je Crna Gora izradila je pravedan i ambiciozan jer ima za cilj da obezbijedi dodatno smanjenje nacionalnih emisija gasova sa efektom staklene bašte (GHG), a da istovremeno zadovolji potrebe zemlje za ekonomskim razvojem, omogućavajući na taj način izvodljivo kretanje u pravcu dugoročne dekarbonizacije.\nCiljne vrijednosti NDC-ja predložene u ovom izvještaju baziraju se na već postojećim mjerama, za koje postoje realistične procjene u pogledu implementacije. Dakle, izvedena ciljna vrijednost NDC-ja nije pripremljena sa namjerom da se postigne dugoročan cilj, kao što je klimatska neutralnost do sredine vijeka, ali se prepoznaje da je ovaj dugoročni nisko-karbonski razvoj potreban da bi se pružila podrška Pariskom sporazumu i da bi se izvršilo usklađivanje sa ambicijom u okviru Zelenog sporazuma za Zapadni Balkan. Preporučuje se da Crna Gora elaborira strategiju dugoročnog nisko-karbonskog razvoja i da analizira kako i kada se klimatska neutralnost može postići.\nAžurirani nacionalno utvrđeni doprinos (NDC) za Crnu Goru


Projekat za Romkinje u Ćićevcu – KRUŠEVAC.LINK\nOvde si trenutno: Home / DRUŠTVO / Projekat za Romkinje u Ćićevcu\nU opštinskoj upravi Ćićevac napravljen plan delovanja u okviru projekta “Za aktivno uključivanje i prava Romkinja na Zapadnom Balkanu III”.\nProjekat je namenjen Romima i Romkinjama kao i civilnom društvu, liderima i liderkama romskih zajednica, predstavnicima lokalnih vlasti i institucija. Sprovodi ga CARE Internationale iz Sarajeva sa patnerskim udruženjima iz BiH, Crne Gore i Srbije, a finansijski ga podržava Austrijska razvojna agencija (Austrian Development Cooperation).\nUG “Romani cikna” sprovodi ovaj projekat pod nazivom “Za bolji položaj Romkinja Rasinskog okruga”. Aktivnosti projekta su usmerene na osnaživanje kapaciteta Romkinja kako bi se bolje i uspešnije nosile sa i borile protiv štetnih normi, nejednakosti, neravnopravnosti i diskriminacije.\nPlanirane oblasti rada su reproduktivno zdravlje žena, suzbijanje nasilja nad ženama, obrazovanje, majčinstvo i rana udaja.\nPrimenjivaće se inovativne metode kojima se Romi i Romkinje uključuju sa institucijama u kreiranje akcionih planova – lokalnih politika.\nU opštini Ćićevac planiran je rad na unapređenju obrazovanja učenika romske nacionalnosti.\nTag Ćićevac projekat Romkinje\nPLANSKA ISKLJUČENJA ELEKTRIČNE ENREGIJE ZA 22.10.2020.


BESPLATNE TURISTIČKE TURE: UPOZNAJMO BANJALUKU ZAJEDNO\nBANJALUKA – Turistička organizacija Republike Srpske nastavlja sa realizacijom projekta „Besplatnih turističkih tura u najatraktivnijim destinacijama Srpske“.\nNakon što su ture uspješno realizovane u Trebinju, svi zainteresovani građani i turisti u Banjaluci imaće priliku da upoznaju ljepote i znamenitosti grada na Vrbasu iz jednog sasvim drugog ugla.\n“Ovoga puta TORS uz podršku i saradnju Turističke organizacije Grada Banja Luka, a u cilju unaprijeđenja turističke ponude i sadržaja, kao i u namjeri da podrži turističku privredu koja je najviše stradala od posljedica korona virusa, realizuje projekat „Besplatnih turističkih tura u Banjoj Luci“”, saopšteno je iz Turističke organizacije Republike Srpske.\nCilj projekta je, kako se navodi da se građani i turisti upoznaju sa turističkom ponudom i zanimljivostima Banjaluke, ali i da se na ovaj način podrži rad turističkih vodiča.\n“Svi oni koji nam se pridruže u turističkoj šetnji biće u prilici da krajišku ljepoticu upoznaju iz jednog drugačijeg ugla, jer ih očekuje veoma zanimljivo razgledanje grada sa dajaka, kroz vožnju biciklima, upoznavanje Banje Luke kroz prošlost, istoriju, modernu arhitekturu”, navode u saopštenju\nTure će biti organizovane svaki vikend, počevši od 19. septembra do 04. oktobra. Broj mjesta po turi je ograničen, a svi zainteresovani sve informacije o satnici i mjestu polazaka za svaku turu mogu da dobiju na zvaničnim stranicama TO Republike Srpske i TO Grada Banja Luka. (Swot)


Strategija | PRIRODAN IZBOR\nHome O nama Strategija\nU lancu ishrane mi smo karika koja povezuje evropska iskustva i kvalitet sa domaćim potrebama proizvođača koji dele našu viziju – da svim korisnicima obezbedimo zadovoljstvo konzumiranja zdravog i prirodnog povrća vrhunskog kvaliteta tokom cele godine.\nTežićemo da ostvarimo lidersku poziciju na tržištu proizvodnje i trgovine povrćem u Srbiji i okruženju i da stalnim proširenjem ponude obezbedimo svojim korisnicima ne samo proizvode svetskog kvaliteta, već i saznanje o najsavremenijim tehnologijama i trendovima u oblasti povrtarstva .\nDa za svoje kupce proizvodimo zdrave proizvode vrhunskog kvaliteta, koje ćemo isporučivati u dogovoremim rokovima, kako bi zadovoljili u potpunosti njihova očekivanja;\nDa u svakom trenutku budemo na usluzi svojim kupcima težeći da, kad god je to moguće, prevaziđemo njihova očekivanja u pogledu kvaliteta usluge;\nDa stručnim radom i stalnim kontaktima, unapređujemo partnerske odnose sa svojim partnerima i dilerima i da ih podstičemo na stalno poboljšanje kvaliteta ;\nDa poštovanjem zakonskih propisa i standarda iz svih oblasti poslovanja gradimo častan i pošten status i poziciju u društvu;\nDa se stalnim sticanjem novih znanja i praćenjem razvoja tehnoloških dostignuća iz oblasti povrtarske industrije osposobljavamo za postizanje najboljih rezultata u svim oblastima poslovanja, po čemu ćemo biti prepoznatljivi svojim kupcima, poslovnim partnerima i konkurenciji;\nDa obavljajući svoju delatnost uvek vodimo brigu o očuvanju životne sredine i dugoročno sprovodimo mere za zdrav i kvalitetan život;\nDa uspostavljanjem i održavanjem sistema menadžmenta kvalitetom, prema zahtevima standarda ISO 9001:2000, ostvarujemo potpune i jasne poslovne odnose, kako u samoj kompanij, tako i sa poslovnim partnerima i da pri tome težimo da stalno povećavamo efikasnost i efektivnost celokupnog poslovnog sistema.


Palestinci se pripremaju za novi popis stanovništva - Klix.ba\nPalestinci se pripremaju za prvi popis stanovništva u posljednjoj deceniji, s nadom da će im rezultati popisa pomoći u budućim mirovnim pregovorima s Izraelom.\nDemografija igra centralnu ulogu u izraelsko-palestinskom sukobu. Veliki prirast stanovništva među Palestincima osnažio bi palestinske teritorijalne zahtijeve, dok Izrael strahuje da će biti brojčano nadjačan u područjima koje sada kontrolira, što bi moglo dovesti do toga da Izraelci budu raspoloženiji za povlačenje sa Zapadne obnale, javio je AP.\nU ovoj sedmici oko 50.000 službenika za popis stanovništva rasporedit će se širom Zapadne obale i pojasa Gaze, prvo da prebroje zgrade, a u decembru da prebroje ljude. Rezultati se očekuju do februara.\n"Nadamo se da možemo koristiti tu statistiku u pregovorima. To nije bitno samo za politički proces, nego i za gradnju institucija države", izjavio je palestinski pregovarač Saeb Erakat i pristalica umjerenog palestinskog predsjednika Mahmuda Abbasa i njegove vlade sa sjedištem u Ramallahu.\nMilitantna grupa Hamas, koja kontrolira pojas Gaze, također je saopćila kako su rezultati popisa bitni da će sarađivati u u tom procesu.\nU prvom palestinskom popisu stanovništva, obavljenom 1997., prebrojano je 2,89 miliona Palestinaca na Zapadnoj obali, istočnom Jerusalemu i Gazi, teritorijama koje je Izrael okupirao u Bliskoistočnom ratu 1967. godine. Sudeći po procjenama Palestinskog centralnog biroa za statistiku, ta brojka sada iznosi 3,9 miliona ljudi.\nNeki izraelski kritičari odbacili su brojke iz 1997. godine i trenutne prognoze kao pretjerane, što negiraju palestinski zvaničnici koji tvrde da su popisi stanovništva vršeni u skladu s međunarodnim standardima.\nPalestinci imaju jednu od najviših stopa prirodnog priraštaja na svijetu, što je prinudilo Izrael na razmišljanje o mogućnosti da bi Jevreji, uprkos rastućoj jevrejskoj imigraciji, mogli jednoga dana postati manjina na istorijskoj teritoriji Palestine, područja između rijeke Jordan i Mediterana.\nU decembru 2006., izraelsko stanovništvo brojalo je 5,4 miliona Jevreja, 1,4 miliona Arapa i 310.000 ostalih, sudeći po brojkama izraelske vlade.\nNa demografsku zabrinutost pozivali su se oni u Izraelu koji žele povlačenje s nekih od teritorija koje je Izrael okupirao u 1967. To je također bio ključni faktor u odluci bivšeg premijera Ariela Sharona da se povuzče iz Gaze u 2005.\nPopis će koštati 8,6 miliona dolara, dok će Palestinske vlasti platiti 20 posto. Ostatak plaćaju UN-ova agencija, Saudijska Arabija, Švicarska organizacija za razvoj i saradnju, Holandija i Organizacija zemalja izvoznica nafte (OPEC), saopćili su zvaničnici ureda za popis stanovništva.